text:
Stories
Keletso ya letsatsi la matsalo
“Ao bagaetsho,” go ne ga akanya Mme wa ga Lethabo fa a ne a dula mo tafoleng ya kitšhini. “Ke tla dira eng? Kamoso ke letsatsi la matsalo la ga Lethabo mme go na le madi a mannye thata a go reka mpho.”
Lethabo o ne a eme fa sinking a opelela kwa tlase fa a ntse a tlhatswa dijana. “Mmmm la la … Mmmm la la.”
“Lethabo” ga rialo Mama, “kamoso ke letsatsi la gago la matsalo. Ke eng se nka go fang sone?”
“Ao, Mama,” ga bua Lethabo, “Ga ke itse gore ke batla eng.”
“Ke tla akanya sengwe,” ga bua Mama.
Tha tha … tha tha. Dintlha tsa menwana ya ga Mama di ne di ama mo godimo ga tafole. Lethabo o ne a rata molodi wa pina. “Tha tha … tha tha,” o ne a opelela kwa tlase fa a tsena mo phaposing ya gagwe ya borobalo. O ne a rola ditlhako tsa gagwe mme a dula mo godimo ga bolao jwa gagwe. “Ke batla eng ka letsatsi la me la matsalo?” Lethabo o ne a buela kwa godimo.
“Go a makatsa gore o ka botsa seo!” ga bua lentswe.
“Ke mang?” ga bua Lethabo a eme ka dinao. “Ga ke bone ope.”
“Ke ka fa tlase ga bolao!” ga bua lentswe.
“Tsweetswee tswa ka foo!” Lethabo o ne a tlolela kwa morago mo bolaong jwa gagwe. “Ijoo!”
Teng foo, mo pele ga gagwe, go ne go eme segokgo. Se ne se eme ka maoto a sona a le robedi a maleele. E ne e kete ke dithupa.
“Ke maswabi gore ke go tshositse!” Segokgo se ne sa oba tlhogo ya sona. “Leina la me ke Felix. Ke segokgo sa Anansi.”
“Ke nna Lethabo. Ke rata hutshe ya gago!”
“Ke a leboga, Lethabo. Hutshe ya me e tswa kwa Ghana! Ke mebala ya folaga ya Ghana − bohibidu, serolwana le botala.”
“Ghana e kwa kae?” ga botsa Lethabo.
“E kgakalakgakala kwa Aforika,” ga araba Felix.
“Segokgo sa Anansi ke eng?” ga botsa Lethabo.
“Ke tswa mo lelapeng la digokgo tsa Anansi. Re tumile. Re tswa kwa Aforika Bophirima. Bangwe ba rona re tsena mo kotsing gangwe le gape, fela mo go nna ga go jalo. Tota, ga se gantsi mo go kalo,” Felix o ne a tshega.
“Ke goreng o le fano?” Lethabo a botsa.
“O mpiditse,” ga bua Felix.
“Ga ke a go bitsa!” ga bua Lethabo.
Felix o ne a khinkhinyega. “Ee, o mpiditse, fa o ne o opelela molodi wa pina kwa tlase. Jaanong, tsweetswee tswala matlho a gago, ke go tshwaretse sengwe se se ka go makatsang.”
Lethabo o ne a baya diatla tsa gagwe mo matlhong a gagwe. O ne a kgona go utlwa Felix a tletsetletse mo fatshe. Morago go ne ga nna le modumo o o tlatsang phaposi. Tha tha … tha tha. E ne e kete ke modumo o mmaagwe a neng a o dirile mo godimo ga tafole, mme ona o le gaufinyana e bile o le kwa godingwana.
“Ao, seo e ka nna eng?” o ne a botsa.
“Bula matlho a gago!” ga buela Felix kwa godimo.
Felix o ne a tshameka meropa e le robedi ka nako e le nngwe. Leoto lengwe le lengwe le lennye le ne le le mo moropeng. Meropa e ne e mo dikaganyeditse. Tlhogo ya gagwe e ne e obegile fa a letsa moropa mongwe le mongwe. Tha tha … tha tha.
“Ruri ke rata se!” Lethabo o ne a nyenya ka boitumelo. O ne a tlolatlola mo phaposing a opela fa segokgo se ntse se letsa mmino.
Modumo wa meropa le kopelo ya ga Lethabo di ne tsa tlatsa phaposi e nnye. O ne o boa mo maboteng, o tlhatlogela kwa godimo mo siling, o fologela mo mmetsheng, o dikologa mo dimpeng tsa bona, o tsikitlha menwana ya bona ya maoto mme o nna selo se le sengwe le mokibo wa dipelo tsa bona.
“Lethabo, a o siame?” Sefatlhego sa ga mmaagwe se ne se okometse fa lebating.
“Ee, Mama,” ga bua Lethabo. “Ke ne ke jesitse fela mogopolo nala ka letsatsi la me la matsalo.”
Mmaagwe Lethabo o ne a tswala lebati mme a boela kwa kitšhining. “Ao bathong, ke tlile go dira jang?” a bua jalo.
“Felix! O kwa kae?” Lethabo o ne a lebelela ka fa tlase ga bolao. “O ka tswa jaanong.”
“O batlile a mpona!” ga bua Felix. “Bagolo ba rata go nkoba.”
“Tsweetswee mpolelele gore ke goreng o tlile go mpona,” ga bua Lethabo.
“Tota, ke a itse gore kamoso ke letsatsi la gago la matsalo. O batla eng?” ga botsa Felix.
“Moropa, Felix! Ke batla moropa!” Jalo Lethabo o ne a hutsafala. “Mme fela go thari thata. Marekisetso a tswaletswe.”
“Hahaha, hahaha” ga tshegatshega Felix. “Kopa Mme wa gago moropa. Kopa moropa o o tswang kwa Aforika Bophirima. Jaanong tswala matlho a gago gape mme o buele keletso ya gago kwa ntle. Sala sentle, Lethabo!”
Lethabo o ne a tswala matlho a gagwe, “Ke eletsa e kete nka bo ke na le moropa,” O ne a rialo. O ne a bula matlho a gagwe. Felix o ne a ile.
“Mama! Mama!”
“Molato ke eng, Lethabo?” ga botsa mmaagwe Lethabo fa a sianela mo phaposing.
“Mama, nka rata go fiwa moropa ka letsatsi la me la matsalo!”
“Mme fela Lethabo − moropa?” Mmaagwe o ne a tshikinya tlhogo.
“E seng moropa mongwe le mongwe, Mama. Moropa o o tswang kwa Aforika Bophirima, tsweetswee.” E bile o ne a opela le go bina a tletsetletse mo phaposing ya gagwe. Tha tha … tha tha!
Mmaagwe Lethabo o ne a reetsa kopelo. O ne a akanya ka ga rraagwe. O ne a mo gakologelwa a dutse kwa ntle ga ntlwana ya bona mo letsatsing. Fa gare ga maoto a gagwe go ne go eme moropa o mogolo. O ne a o letsa, a bitsa banna le basadi botlhe ba mo motseng go tla moletlong. Molelo o ne o tuka. O ne a nyenya fa a lebile Lethabo, setlogolo sa gagwe se sešwa, fa a robetse mo matsogong a ga mmaagwe.
“Ao, ke tlhologetswe ntate,” go ne ga akanya Mama. “Ema pele! Ke santse ke na le dilo dingwe mo sutukheiseng e e mo tlase ga bolao jwa me.”
Mama o ne a fitlhela sutukheise ya bogologolo ka fa tlase ga bolao. “Ao tlhe, go na le digokgo mo godimo ga yone!” Mama o ne a ngongorega.
Fa di utlwa lentswe la gagwe, digokgo di ne tsa tshaba. Mama o ne a goga sutukheise mme a e bula. Mo teng o ne a fitlhela moropa o mongwe – wa bogolo jo bo siametseng Lethabo tota.
“Ao, ke a leboga, Ntate! Ke gakologelwa moropa o! O o diretse Lethabo!”
Go ne go se na modumo o o tswang mo phaposing ya borobalo ya ga Lethabo. Ka tshisibalo, Mama o ne a kukunela kwa phaposing ya borobalo mme a bula lebati. Lesedi la ngwedi le ne le phatshima mo godimo ga morwadie fa a robetse. Mama o ne a baya moropa mo fatshe mo thoko ga bolao mme a atla lerama la ga Lethabo. “Nna le letsatsi le le monate la Matsalo, Lethabo,” a buela kwa tlase. “Itumelele letsatsi la gago la matsalo go tswa mo go nna le ntatemogolo wa gago.”


c: text/html

text:
Tirisano mmogo e botlhokwa mo go Lwantsheng Mogare wa HIV/AIDS
Kgosi Masego Olebile, are go botlhokwa go nna le tirisano mmogo e ntle fa gare ga banale seabe mo thwantshong ya Mogare wa HIV le bolwetsi jwa AIDS.O buile se ka letsatsi la Labotlhano Phatwe a thola lesome le bobedi kwa Motseng wa Palapye fa ane a amogela batsenelela Segopotso sa Moletlo wa Candle light o o neng le rulagantswe ke ba Botswana Railways ba tshwaragane le banni ba motse wa Palapye.
Kgosi Olebile are Manokonoko a mogare wa HIV le bolwetsi jwa AIDS a kokonetse sechaba ke sone ka se a nesetsang pula megopolo yotlhe ee dirwang ke Puso, Maphatha a Puso ka go farologana go lwantsha kanamo ya mogare o.Kgosi one a gwetlha sechaba go fokotsa kanamo le go tshegetsa ba ba setseng ba tshela ka mogare o.Are se ka thusa Goromente gore a kgone go lebagana le go tlhabolola mehama e mengwe e e farologanyeng e e ka tokafatsang matshelo a Batswana.
Fa a ama ntlha ya thibelo, okaile fa Batswana ba tshwanetse go dirisa mananeo a puso a teng go lwantsha thibelo le kanamo ya mogare HIV.
Fa a tswa la gagwe, Moemedi wa Mookamedi wa Botswana Railways Rre Semabale Tladi are ele Boeteledipele ba rotoetsa babereki go nna tlhaga mo mererong ya HIV/AIDS maikaelelo e le go fithelela chaba e e senang mogare gotlhelele.Are ba kgona se ka go ruta babereki ka ditlamorago tsa go tshela ka mogare wa HIV le go fedisa kgethololo mo malwapeng a a setseng a amilwe ke mogare wa HIV.O ile a tlhalosa fa Botswana Railways e kgona ntwa e ka go bereka le makalana a Botsogo jaaka Tebelopele Voluntary Counselling and Testing Centre le ba Dipatela tsa Goromente.
Maikaelelo a segopotso se ene ele go ruta,go rotoetsa le go dirisanya le bana le seabe mo dikganyeng tse di amanang le thibelo le twantsho bolwetsi jwa HIV/AIDS. Ditiragalo tsa letsatsi di ne di akaretsa go tshubiwa ga dikerese mo goneng go eteletswe pele ke Mooki Mogolo wa Sepatela sa Palapye Mme Susan Pono.Se ene ele go gopola baba re tlogetseng ka ntlha ya Bolwetsi jwa AIDS.Segopotso se se ne se tsenwe ke Kgosi wa Palapye Rre Masego Olebile,Mothusa Molaodi wa kgaolo ya Legare Rre Enerst Phiri,Boeteledi pele le Babereki jwa Botswana Railways gammogo le Banni ba Motse wa Palapye.
Passenger Services
Botswana Railways Offices
Mahalapye Main Road
Mowana Ward
Private Bag 0052
Mahalapye
Botswana
T - +2674711375
F - +2674711385
E - infobotrail [dot] bw
BR Express bookingsbotrail [dot] bw

robotstxt: allowed

filter: keep


text:
Stories
Lentswe la ga Kamuzu
Mo tlase ga dithabana tse ditala tsa Mpumalanga go ne go na le polasa. Mo masimong a mo go yona polasa e, pitse Kamuzu o ne a tlhola a fula ka tidimalo. Diphologolo tsotlhe tsa polasa e ne e le ditsala. Di ne di na le metlotlo e mentsi e di neng di e tlotlelana, mme fela Kamuzu ene o ne a le ditlhong. O ne a batla go bua le bona, feka o ne a sa kgone go ntsha mafoko ape. Se se ne se dira gore a jewe ke bodutu le go hutsafala.
Ka moso mongwe, Kamuzu o ne a batla go dumedisa a re “madume”, go Baas tsala ya gagwe ya tonki. O ne a bula molomo wa gagwe … fela ga se ke ga direga sepe. Lentswe la gagwe le le kima, la pitse le ne le se teng.
“Go diragala eng?” ga botsa Kamuzu. “Ke kgona go seba fela.” O ne a leka gape.
“O ne o reng?” ga botsa Baas fa a ntse a tlhafuna bojang, a latswa dipounama tsa gagwe tsa tonki tse di nang le boboa mme a tlhomile Kamuzu ka matlho. Lebaka le le nosi le a neng a botsa e ne e le gore le mororo Kamuzu a ne a butse molomo wa gagwe, go ne go tswa fela se se neng se utlwala jaaka go seba. Go ne go makatsa.
“Lentswe la me,” ga sebaseba Kamuzu. “Le ile.”
“Lentswe la gago le ile? Mme go a tshwana ka gore ga o nke o bua sepe, le tsamaile jang?” ga botsa Baas. “O se ke wa tshwenyega. Ke tla batla lentswe la gago mo moseja o mongwe wa noka.”
Ka jalo Baas o ne a tshela noka go ya kwa moseja ole. Mme, fa fela a goroga kwa teng le go utlwa monko o o monate wa bojang, o ne a lebala ka ga go batla lentswe la ga Kamuzu mme a simolola go ijela bojang.
Kwa moseja ga noka, Kamuzu o ne a akanya ka ga ditsela tsa go batla lentswe la gagwe le le tsamaileng. “Ke tla fologela kwa mogobeng,” o ne a akanya jalo. “Ke tla bula legano la me, ke tsholetsa loleme lwa me le go botsa ditlhapi gore a di kgona go bona lentswe la me mo tlase ga lona.”
Kamuzu o ne a ema fa mogobeng mme a bula molomo wa gagwe. Ditlhapi di ne tsa mo lebelela.
“Nnyaa, Kamuzu, re maswabi, ga go na sepe mo tlase ga loleme lwa gago. Mme, o se ke wa tshwenyega, re tla le batla kwa tlase mo mogobeng.”
Ditlhapi di ne tsa thuma, fela ka nako ya fa di tsena ka fa tlase ga malomo a mo metsing, di ne tsa bona dijo tse di monate thata mme di ne tsa lebala gotlhe ka ga lentswe le le tsamaileng la ga Kamuzu.
Kamuzu o ne a felelwa ke mowa ka khutsafalo mme a tswelela ka leeto la gagwe. O ne a batla lentswe la gagwe gotlhe fa a ntse a gataka-gataka. Morago o ne a kopana le Snorkel, kolobe, le Dozie, kgomo ya mmala o montsho le bosweu.
“O batla eng?” ga botsa Snorkel.
“Lentswe la me. Le ile,” ga seba Kamuzu.
“Ao bathong! Le kgonne jang go dira seo?” ga rialo Snorkel. “Se tshwenyege, ke tla go thusa go le batla.”
“Le nna!” ga rialo Dozie. “Re tla batla mo bojannyeng jo bo kwa moseja ole ga noka.”
Kamuzu wa batho – nako ya fa Snorkel le Dozie ba fitlha kwa bojannyeng jo bo monate kwa moseja o mongwe wa noka, ba ne ba ema le go tlhafuna le go lebala gotlhe ka ga go mo thusa go batla lentswe la gagwe.
Mebutla le yona e ne se ke ya mo tlhaga thuso epe. E ne ya solofetsa go batla ka matlho a yona a magolo a mmala o mosetlha. E ne ya solofetsa go reetsa ka ditsebe tsa yona tse di bonojana tsa mmala o mosetlha. Mme fela fa e ne e kgabaganya noka, jaaka mongwe le mongwe, se e neng e se gopola fela e ne e le tatso ya bojang jo bo monate.
Kamuzu o ne a leba ditsala tsa gagwe. “Ga go na ope yo o nthusang. Ga go ope yo o batlang. Botlhe ba samagane le go phuphura, go tlhafuna, go fula le go ja,” a sebaseba ka khutsafalo. O ne a retologa mme a simolola go tsamaya a boela kwa polaseng go tswelela ka go ipatlela ka boene. Kamuzu o ne a batla ka fa tlase ga ditlhatsana. O ne a batla mo morago ga šete. O ne a lebelela kwa godimo kwa marung mme morago a leba kwa dithabaneng.
“Ijooo, go tla sefefo! Pula e setse e simolotse go na kwa dithabaneng. Go raya gore noka e tlile go rwalela.” O ne a retologa le go taboga a boela kwa nokeng. “Ke tshwanetse go kgalema diphologolo. Mme ke kgona go seba fela, ga ba kitla ba kgona go nkutlwa.”
O ne a ema foo sebaka sa motsotso mme a utlwa marothodi a pula a wela mo mokwatleng wa gagwe. Noka e ne e setse e tletse seretse le go tlala. Botlhe ba ne santse ba samagane le go phuphura, go tlhafuna, go fula le go ja.
Kamuzu o ne a bula molomo wa gagwe, mme ga se ka ga direga sepe. Le fa e le go sebaseba go ne go sa tswe. Jaanong o ne a tshogile tota. O ne a tlhoka go dira sengwe. Fa ditsala tsa gagwe di ka leka go kgabaganya noka, di tlile go nwela tsotlhe. O ne a lebedisa tlhogo ya gagwe kwa, a tshikinya moetse wa gagwe mme a rutha lefatshe ka ditlhakwana tsa gagwe. Go ne go se ope wa ditsala tsa gagwe yo o neng a mo tsaya tsia. Metsi a ne a taboga le go elela ka lebelo le legolo mo pele ga gagwe.
Moragonyana ga foo pula e ne ya simolola go na thata le go feta. Diphologolo tsotlhe di ne tsa leba kwa godimo mme tsa simolola go tabogela kwa nokeng.
Kamuzu o ne a lebala ka lentswe la gagwe le le tsamaileng. O ne a lebala ka go nna ditlhong mme e bile a lebala le ka go hutsafala. O ne a lebagana le noka e e neng e rwaletse, a tabogela kwa go yona ka bonako ka moo a neng a ka kgona ka teng, a tlola metsi a a neng a šakgetse. Fa a tlhoma ka kwa moseja ga noka, o ne a bula molomo wa gagwe mme a goeletsa kwa godimo, “EMANG! LO SE KE LWA KGABAGANYA!”
Diphologolo di ne di tshogile. Di ne di ise di tsamaye di utlwe lentswe le legolo, le le kwa godimo jalo le tswa mo molomong wa ga Kamazu.
“Boang!” Kamuzu o ne a goeletsa. “Tshabelang kwa matlapeng.”
Botlhe ba ne ba sianela kwa matlapeng go thibelela teng go tswa mo puleng. Ba ne ba nna mmogo.
“O re bolokile, Kamuzu,” ga rialo Baas. “Re a leboga.”
“O bone lentswe la gago,” ga rialo Snorkel.
“Ee,” ga rialo Dozie, “go monate go go utlwa. O ntse o didimetse thata ka gale, ka jalo re ne re nagana gore ga o batle go bua le rona fela.”
“Ke ditlhong,” ga bua Kamuzu. “Ga nke ke itse gore ke re eng.”
“Mme fela re ditsala,” ga bua mebutla. “Ga o tlhoke go nna ditlhong mo go rona.”
“Go simolola jaanong,” ga rialo Baas, “re batla go go utlwa o bua. A o solofetsa gore o tla dira jalo?”
“Solofetsa! Solofetsa! Solofetsa!” ba ne ba bua ka gangwe botlhe.
Mme, Kamuzu, pitse, o ne a tsholeletsa tlhogo ya gagwe kwa loaping mme a goeletsa, “EE! EE! EE, KE A SOLOFETSA!”


text:
Mapodisi ba abela ba Maboane
Mapodisi a Takatokwane mo kgaolong potlana ya Letlhakeng ba ne ba diretse bagolo le batlhoki ba Maboane dijo tsa motshegare.
E rile a amogela baeng, Kgosi Kaisara Phuthego wa Maboane, a galaletsa mapodisi ka tiro e ntle e ba e dirileng, a supa fa tiro e e ba gwetlha e le morafe wa Maboane gore le bone ba ithute mo go se mapodisi ba se dirileng.
Kgosi Phuthego o supile gape fa ba itumelela tiro e ntle e e tsweletseng e dirwa ke mapodisi a lefatshe leno, a supa fa ba sa itebaganye le go lwantsha borukutlhi fela mme ba tsisa monyenyo mo setshabeng.
O tlhalositse fa tlhokomelo ya bana e le kwa tlase mo batsading, a supa fa bangwe ba seke ba tla malatsing a boitapoloso go ya go tlhola batsadi, a bo a ba lemotsha gore ba gaisitswe ke mapodisi.
Mookamela mapodisi a Takatokwane, Superintendent Ocean Maraganyane, o ne a tlhalosa fa ba bonye go le botoka gore e re ngwaga le ngwaga ba direle bagolo dijo tsa motshegare, a supa fa ba simolotse kwa Takatokwane ka 2015, mme ya re ngogola ba direla bagolo ba Salajwe mme ba bona go tshwanela gore monongwaga ba direle Maboane.
O ne a tlhalosa fa Kgosi Phuthego a ne a ba eme nokeng mo tirong e, a supa fa ba itumela gore ba tsisitse monyenyo mo difatlhegong tsa bagolo, a bo a ba kopa go itlhatlhobela makoa a a farolganyeng ka ba ne ba biditse le ba bongaka.
Mooki Midah Mogonono o ne a supa fa botsogo bo batla motho a tsogile mo mmeleng le mo tlhaloganyong, a tlhalosa fa go ja dijo, bogolo thata tsa Setswana le go itshidila go tsisa botsogo jo bo siameng.
Mme Mogonono o supile fa go itshidila go akaretsa go thuga, go tsamaya ka dinao, go tshega le go tshameka, a bo a kopa bagolo go nna ba dira sengwe se se tlaa ba sidilang.
O ne a kopa bagolo gore fa ba utlwa ba sa tsoge sentle ba fefogele go ya fa kokelong, a supa gore fa molwetse a nna ka bolwetse lebaka bo kgona go kekela mme e re fa a ya go itekodisa seemo se bo se setse se tsere phekelo e sele.
O tlhalositse fa bogologolo bojalwa bo ne bo nowa nako nngwe, mme malatsing a bo nowa tsatsi le letsatsi, selo se se dirang gore batho ba felele ba nna ba tagilwe, a bo a kopa bagolo go ya go ikgakolola gore letsatsi la keresemose le raya eng ka go etela kwa dikerekeng.
Mothusa molaodi wa Letlhakeng Rre Mosipidi Mokgolele, o ne a supa gore fa motho a batla go kgoma pelo ya Modimo, a itumedise bagolo jaaka mapodisi a dirile, a supa fa mapodisi a kile a ne a tshajwa bogologolo mme gompieno ba kgona go itumedisa batsadi. ENDS
- Banni ba rotoetswa go dirisa sebaka
- Maloko a tlhophile boeteledipele
- Mopalamente o lekola ba Mmadinare
- Ba lela ka tlhaelo ya barutabana
- Thibelo ya tlhako le molomo e tsweletse


text:
Dikgopolo di simolola go bonala kwa di yang teng mo OneNote
Fuduga bonolo fela go tswa go Evernote go ya go OneNote o bo o tsamaisanye dintlha tsa gago mo didirisweng tsotlhe, mahala. Bona gore jang
Tlhama tsela ya gago
A o kgwarintsha megopolo e e molemo mo dipampitshaneng tsa go iphimola le tsa go kgomaretsa dintlha? A o motho yo o ratang go faela dilo ka thulaganyo ya tsone? OneNote e tla go thusa ka tsela lefa e le efe e o rulaganyang dikgopolo tsa gago ka yone. Tlanya, kwala kgotsa o terowe ka pene mo pampiring ka kgololesego. Phuruphutsha o bo o kgomaretse go tswa mo webong go ya go dikgopolo tsa ditshwantsho.
Nna le tirisano le mongwe le mongwe
Setlhopha sa lona se gapa kgopolo ya ngwagakgolo. Lelapa la lona le rulaganya menyu wa kopano e kgolo. Nna o ntse o le mo tsebeng eno mme o tsamaisanye gongwe le gongwe kwa o gone.
Akanya ka enke
Ipaakanye. O siame. Terowa. Sediriswa fela se o se lthokang ke setaelase kgotsa ntlha ya monwana. Kwala dintlha ka letsogo o bo o di fetolela kwa mokwalong o o tlantsweng moragonyana. Tlhomolola se se botlhokwa o bo o tlhalose dikgopolo ka mebala le dipopego.
Tsena o le gongwe le gongwe
Ela tlhoko. Go bonolo go goga diteng tsa gago o le gongwe le gongwe, tota le fa o sa golagana le inthanete. Simolola mo lepothopong ya gago o bo o ntšhwafatsa dintlha mo founong ya gago. OneNote e dira mo sedirisweng kgotsa polateforomo nngwe le nngwe.
-
Windows
-
Apple
-
Android
-
Webo
E botoka ka Office
OneNote ke leloko la lelapa la Office le o setseng o le itse. Bopa dintlha ka dintlha tse dingwe tse di tserweng mo imeileng ya Outlook, kgotsa tsenya lenaane la Excel. Dira go le gontsi ka didiriso tsotlhe tsa gago tse o di ratang tsa Office di dira mmogo.
Golaganya mo phaposiborutelong
Kokoanya baithuti mmogo mo sebakeng se se dirang gore ba dirisane kgotsa o tshegetse mongwe le mongwe wa bone mo dibukeng tsa bone tsa dintlha. Mme o se tlhole o ntsha dipampitshana tse di gatisitsweng. O ka kgona go rulaganya dithuto le go phasalatsa dikabelo o le mo laeboraring e e mo magareng ya diteng.
Ribolola Buka ya Dintlha ya Tlelase


text:
Mothusa tautona wa lefatshe la Botswana, Motlotlegi Lt. Gen. Mompati sebogodi Merafhe ke mang?
Morago ga katlego e kgolo e le lepodisi, Motlotlegi Lt. Gen. Mompati Merafhe o ne a tswelela go nna mookamedi wa ntlha wa sesole sa Botswana fa se tlhomiwa ka 1977. Fa a tlogela tiro ka bogodi ka 1989, o ne a dirwa mopalamente yo o itlhophetsweng ke puso mme a dirwa tona ya merero ya ga tautona le bodirelapuso, maemo a a ntseng mo go one go fitlha ka1994 fa a ne a hudusediwa kwa lephateng la merero ya mafatshe a sele jaaka tona. Godimo ga manontlhotlho a a dirileng tiro ka one e le mopalamente wa Mahalapye Botlhaba, kwa a neng a ntse a tlhophiwa fa e sale 1994, Rre Merafhe o supile bokgoni jo bogolo e le tona ya mafatshe a sele.
O itsege thata mo mafatsheng a mangwe jaaka motho yo o tlhotlhw, ka megopolo e e edileng. O dirile bontle jo bogolo go buelela dikeletso tsa lefatshe leno le tsa kgaolo e e ka kwano mo diphuthegong tse di farologaneng.
O tlhomilwe mothusa tautona wa Botswana kaMoranang 1 2008.
Ke sethakga mo tsamaisong ya tsa metshamek, tse a di dirang ka lorato, e bile o kile a nna modulasetilo wa lekgotla la metshameko la Botswana National sports Council ka 1980-89)a nna modulasetilo wa Botswana National Olympic Committee (1980-89), a nna moeteledipele wa lekgotla la mabelo(BAA) (1978-80). Ke morotloetsi wa mekgatlho e le mmalw jaaka: mokgatlho wa sesole wa bolo ya sephailane, setlhopha sa kgwele ya dinao sa BDF 1X, khwaere ya Gaborone Choral, Bamalete Lutheran Hospital Hospice le Tshole Trust.


text:
KOKOANO YA SEMMUSO YA YUNIBESITI
Ka ga rona
Kokoano ya Semmuso ya Yunibesiti e tsenelwa ke mongwe le mongwe yo o nang le dikirii kgotsa dipoloma go tswa kwa YBB kgotsa ditheo tse di neng di le teng pele ga yone, mmogo le ke maloko otlhe a ga jaanong a e leng badiri ba leruri ba Yunibesiti. Ke setlamo sa semolao sa YBB, mo go rayang gore molao wa Yunibesiti o se tsaya e le karolo ya thulaganyo ya semmuso ya bolaodi. Boikaelelo jwa Kokoano ya Semmuso ya Yunibesiti ke go ela tlhoko gore dilo di tsamaya sentle mo YBB ka go sireletsa leina la yone, ditlwaelo tsa yone le dilo tse e kgatlhegelang go di dira, le go letlanya Yunibesiti le maloko a yone. Kokoano ya Semmuso ya Yunibesiti e emelwa ke Lekgotla la Yunibesiti, le le laolang YBB, mme gape e dirisana gaufi thata le mafapha a mangwe a a jaaka Mokgatlho wa Baithuti ba Maloba o o rotloetsang tirisanommogo fa gare ga Yunibesiti le baithuti ba maloba.
Tsweetswee tobeta fano go buisa karolo e e reng Molao wa YBB o o buang ka Kokoano ya Semmuso ya Yunibesiti (leba ditsebe 25 – 27).


text:
Lephata La Molaomogolo (AGC)
Amogelesega mo Webosieteng ya Lephata la Molaomogolo
Ba Molaomogolo ke lephata le le faphegileng mo ofising ya ga Tautona mme le eteletswe pele ke Rra kana Mma Molaomogolo. Tiro ya gagwe e supilwe mo kgaolong ya bo 51 ya Molaomotheo wa lefatshe la Botswana jaaka fa e le mogakolodimogolo wa puso mo go tsa molao. Rra kana Mma Molaomogolo ke leloko le le faphegileng la Komiti Ya Khuduthamaga Ya Matona, mme ebile o dira mo dikomiting tse di farologanyeng tse di dirang molao le mananeo.
Tools And Services - Do It Online
Ka ga Lephata la Molaomogolo(AGC)
Makalana a Lephata la Molaomogolo(AGC)


text:
Go na le dithanolo di le 2 tsa konokono tsa tsholofêlô mo Setswana: tsholofêlô1tsholofêlô2
tsholofêlô1
hope
leina (class 9, bontsi ditsholofêlô)
1hope‘Go santse go na le tsholofêlô ya gore o tlaa tla’ — There is still some hope that he will come
Go na le dithanolo di le 2 tsa konokono tsa tsholofêlô mo Setswana: tsholofêlô1tsholofêlô2
tsholofêlô2
pregnancy
leina (class 9, bontsi ditsholofêlô)
1pregnancy‘O sa tswa go dira tekô ya tsholofêlô’ — She has just done a pregnancy test
Tsholofelo
Hope
1Hope
Ke na le tsholofelo ya gore ke tla bona maduo a mantle
Go nna le tsholofelo go raya gore o emetse tiragalo, mme o bua se o se emetseng fa tiragalo eo e diragala. Ke go lebelela sengwe. Go solofela kana go leta ka kemo e e rileng


text:
Mmidi/Mmopo
Mmidi/Mmopo ke Setlhatshana se se simolotseng go lemiwa ke beng gae ba ko lefatsheng la Mexico dingwaga di le 10 000 tse di fitileng. Setlhotlha sa mmidi se ntsha bana mo ditsejwaneng tsa one mo eleng maungo a a felelang a nna le dipeo tsa mmidi tse ka sekgoa di bidiwang kernels.
Mmidi/mmopo le o na ke kuno e e botlhokwa jaaka mabele. Dilo tse dintsi tse o di dirang ka mabele o ka di dira ka mmidi. Le fa e le gore bakwadi ba maloba ba bua fa mmidi o tlile ka Bapotokisi mo Aforika Borwa, le o na o botlhokwa thata mo temothuong ya Batswana. Jaaka mabele, o ka dira momela ka mmidi mme wa apaya bojalwa. Go mefuta e le mebedi e e tlwaelegile ya mmidi, ke o mošhibidu o gantsi o jewang ka go o besa le go o apaya ka metsi o sa photliwa mo seakong, le go apaya kabu, dikgobe le mohubiswane, ga mmogo le go fepa dikgogo. Fa o bona mmidi o mošhibidu o direle bopi o itse gore leuba le tlhasetse. Mmidi o mosweu o dira bopi/phaleshe thata mme fela ka bobedi e dira sengwe le sengwe se se tshwanang.
Mmidi/Mmopo o fetogile dijo tsa mo gae tsa lefatshe mo mafatshe fatsheng ka dipalo tse di ntsi tse di fetang tsa wheat kana raese. Mmidi kgotsa mmopo o kgona go se jewe fela o ntse jalo, mmidi e mengwe e ka dirisiwa go apaya bojalwa, dijo tsa diphologolo , le tse dingwe tse di diriwang ka mmidi.Go na le mefuta ya mmidi kgotsa mmopo e le thataro e e akaretsang dent corn,flint corn,pod corn,pop corn,flour corn, and sweet corn.
Dikgang ka mmidi/mmopo[baakanya | edit source]
Bontsi jwa batho ba dumela gore mmidi kgotsa mmopo o ne o tlholega kwa Tehuacan Valley ya Mexico. Ditlhatlhobo tsa se gompieno di supa gore o tlholega thata kwa Balsas River kwa legareng la lefatshe la Mexico.
Bokete jwa temo bo na le seabe mo mmiding. Mefuta ya go lema mo mafatsheng a itsholelo e e kotlase a ineetse mo go lemeng ka botona mo go feletsang go ntsha tsebe ele ngwe ka setlhotlha.[3]
References[baakanya | edit source]
- ↑ Linda Campbell Franklin, "Corn," in Andrew F. Smith (ed.
- ↑ Template:Cite journal
- ↑ Common Corn Questions and Answers, Iowa State University of Science and Technology, Agronomy Extension, 2011


text:
Jesu Keresete ke mang?
Potso: Jesu Keresete ke mang?
Karabo: Go se tshwane le potso “A Modimo o teng?” batho ba le bobotlana ba botsa gore a Jesu Keresete o ne a le teng. Go dumelwa ka kakaretso gore Jesu Keresete o ne a tsamaya mo lefatsheng kwa Iseraele dingwaga di le 2000 tse di fetileng. Kgang e e simolotse fa itshupo e e feleltseng ya Jesu e tlotliwa. Ditumelo di le dintsi di ruta gore Jesu e ne e le moporofeta kgotsa moruti kgotsa monna wa Modimo.
C.S. Lewis mo bukeng ya gagwe Mere Christianity o kwetse se se latelang: “Fano ke leka go thibela mongwe le mongwe go bua selo sa boleele se batho gantsi ba ratang go se bua ka ga ene (Jesu Keresete): 'Ke ipaakanyeditse go amogela gore Jesu jaaka moruti yo mogolo wa botho fela e seng gore ke Modimo.' Ke selo se le sengwe se re sa tshwanelang go se bua. Monna yo e neng e le monna fela mme a bua dilo tse Jesu a neng a di bua e ka se nne moruti. E ka nna setsenwa – mo maemong a motho yo o reng en eke lee kgotsa ya nna Satane wa dihele. O tla tshwanelwa ke go itlhophela. Gongwe monna yo e ne e le Morwa wa Modimo kgotsa e le setsenwa kgotsa sengwe go feta. O ka mo didimatsa ka gore ke seleele, wa mo kgwela mathe, wa mmolaya jaak letimona; kgotsa wa wela mo dinaong tsa gagwe mme wa mmitsa Morena le Modimo. Mme fela o seka wa tla ka ditshila tsa gore e ne e le moruti wa batho. Ga a re neele boikgethelo bope. O ne a sa ikaelela go dira jalo.”
Jaanong, Jesu o ne a re ke mang? Bebele yona ua re ke mang? Santlha, tla re lebe mafoko a ga Jesu mo go Johane 10:30, “Nna le Ntate re bangwe.” Ka tebo ya ntlha se se ka nna sa dira gore o nagane gore a re Modimo. Jaanong leba karabo ya Bajuta mo go se a se buang:, “‘Ga re go kgobotletse ka maje gonne o buile tse,’ ga araba Bajuta, ‘ke ka lebaka la tlhapaolo gonne wena monna fela o re o Modimo’” (Johane 10:33). Bajuta ba tlhaloganya polelo ya ga Jesu o kare a re en eke Modimo. Mo ditemaneng tse di latelang, Jesu ga a ke a ba phosolola ka go ba bolelela gore, “Ga ke ise ke re Modimo.” Se supa gore Jesu o ne a re ke Modimo ka nnete fa a re, “Nna le Ntate re bangwe” (Johane 10:30). Johane 8:58 ke sekao se sengwe: “‘Ke tla le bolelela nnete,’ Jesu a araba, ‘pele Aborahama a tswalwa, ke ne ke le!’” Agape ga a araba, Bajuta ba sela maje ka maiteko a go mo kgobotletsa (Johane 8:59). Pegelo ya ga Jesu ya itshupo ya gagwe fa a re “Ke nna” ke tiriso e e tlhamaletseng ya Tesetamente e kgologolo ya leina la Modimo (Ekesoda 3:14). Goreng Bajuta ban e bat la batla go mo kgobotletsa fa a ne a sa bua sengwe se ba dumelang gore ke tlhapaolo, e leng go ipitsa Modimo?
Johane 1:1 a re “Lefoko e ne e le Modimo.” Johane 1:14 a re “Lefoko la nna nama.” Se se bontsha gore Jesu ke Modimo ka namana. Thomase wa morutwa a re go Jesu, “Morena le Modimo wa me” (Johane 20:28). Jesu ga a mo phosolole. Moaposetola Poulo o mo tlhalosa jana, “…Modimo le mopholosi wa rona, Jesu Keresete” (Tito 2:13). Moaposetolla Petoro le ene o bua jalo, “…Modimo le mopholosi wa rona, Jesu Keresete” (2 Petoro; 1:1). Modimo Ntate ke paki ya itshupo e e feletseng ya ga Jesu Keresete, “mme fela ka ga Morwa a re, ‘Mmuso wa gago, Modimo, o tla nnela ruri mme basiami e tla nna baruaboswa ba mmuso wa gago.’” Tesetamente e Kgologolo e porofeta go tla gag a Keresete, “Ka re tsaletswe ngwana, morwa re mo neilwe mme puso e tla nna mo magetleng a gagwe. O tla bidiwa Mogakolodi, Modimo wa matla otlhe, Ntate ka bodsakhutleng, Kgosi ya Kagiso” (Jesaya 9:6).
Jalo, jaaka C.S. Lewis a ngangisa, go dumela gore Jesu ke moruti fela ga se kgetho. Jesu o ne a ipitsa Modimo. Fa e se Modimo, ke moaki, ga se moporofeta, ga se moruti kgotsa monna wa Modimo. Mo maitekong a go tlhalosa mafoko a ga Jesu, baithuti ba matsatsi a ba re Jesu wa hisetori wa nnete ga a ise a bue dilo tse Bebele e di lomaganyang le ene. Re bo mang rona go ngangisana le se e leng lefoko la Modimo ka ga se Jesu a se buileng kgotsa a sa se buang? Moithuti yo o tlileng dingwaga di le 2000 morago ga Jesu a ka nna le kitso ya gore Jesu o riling go ba a neng a tshela le bona le gore ga a a reng mo go bona, ka a ne a ba ruta ka boena (Johane 14:26)?
Goreng potso ta itshupo ya nnete ya ga Jesu e le botlhokwa jana? Goreng go le botlhokwa gore a Jesu ke Modimo kgotsa nnya? Lebaka la botlhokwa ke gore fa e le gore Jesu ga se Modimo, go raya gore loso lwa gagwe go re swela dibe mo lefatsheng lotlhe ga le a lekana (1 Johane 2:2). Ke Modimo fela a neng a ka duela kotlhao e e senang bokhutlo e (Baroma 5:8; 2 Bakorinthe 5:21). Jesu o ne a tshwanetse go nna Modimo go re swela dibe. Jesu o ne a tshwanetse go nna motho go re swela. Poloko e teng fela ka tumelo go Jesu Keresete. Tlholego ya gagwe ke yona fela tsela ya poloko. Ke sona se a neng are, “Ke nna tsela le nnete le bophelo. Ga go ope yo o tla yang kwa go Ntate fa e se ka nna” (Johane 14:6).
Boela kwa tsebebg ya fa gae ya Setswana
Jesu Keresete ke mang?


text:
9. Lephata le le okametseng tiragatso ya mananeo ya puso( Government Implementation and Coordination Office (GICO) e thusa komiti ya khuduthamaga ka bokaedi mo dikgannye tsa itsholelo le khiro. GICO gape e thusa BEAC ka bokwaledi.
10. go ikuela ofising ya ga mothusa tautona
Tsweetswee itseng fa ofisi ya ga mothusa tautona e ya go reetsa boikuelo jo bo paletsweng ke go rarabololwa ke lephata kgotsa lekgotla le le lebaneng.
Go tlaa tlhokafala mokwalo o o supang gore moikuedi o dirile gotlhe mo a ka go kgonang go sala tsamaiso morago kwa maphateng
Thulaganyo ya go ngongorega kwa maphateng a a fa tlase e kgomareditswe fa.
Citizen Enterprises Development Agency ( CEDA) kadimo ya madi
Ø kabo ya ditsha ( lephata la ditsha le matlo))
Ø madi a phenshene, dikhamphane tsa inshorance , le other non-bank financial services ( the Non Bank Financial Institutions)
Ø tsa mhiri le mhiriwa ( Department of Labour & Social Security)


text:
sutlha1
walk through tall grass
lediri
1walk through tall grass‘O ne a sutlha fêla mo bojannyeng borokgwê ba gagwê ba sala bo kolobile’ — He just walked through the tall grass and his trousers got wet
- go ralala fa go leng tshutlhankga teng
2break out of‘Pôô e ne ya sutlha lesaka bosigo’ — The bull broke out of the kraal at night
- go tswa, bogolo jang ga phôlôgôlô, mo lefelong le le ageletsweng kgotsa le le tswetsweng
lediri
1wipe‘Sutlha lerole leo ka letsela le le metsi’ — Wipe off that dust with a damp cloth
- go phimola lerole kana leswê
2rub
- phimola se se kwadilweng se sa batliwe


text:
Motse wa Malatswai
Malatswai ke motse o o mo kgaolong ya legare mo Botswana. Motse o dikhilomethara di le masome mabedi kwa bokone bophirima jwa Mahalapye, gape o na le sekolo se se botlana. Mo palong bathong ya ngwaga wa 2001 dipalo di ne dile makgolo a borobabobedi, masome a bosupa le bongwe.
Contents
Letlhoko la Madi kwa Malatswai le metse ya mabapi[baakanya | edit source]
Banni ba metse ya Malatswai, Dimajwe le Mmashoro ba kopilwe go nna pelotelele go emela gore itsholelo ya lefatshe leno e boele mannong, ka ke gone ditlamelo tsa metse ya bone di tlaa tsibogelwang.Ba boleletswe jalo kwa diphuthegong tsa kgotla tse di neng di tshwerwe ke mopalamente wa kgaolo ya bone ya Serowe Bokone Bophirima, Rre Tshekedi Khama, fa ba arabiwa ka ga tse ba di kopileng jaaka megala ya mosokela tsebeng kwa diofising tsa puso, koloi ya mapodisi go lwantsha borukutlhi le tse dingwe.Ba Malatswai ba ngongoregile ka khiro ya go kgaola ditlhare mo ditseleng, ba re ba lephata la ditsela ba hira banni ba motse wa Mmashoro go tswa kwa motseng oo go goroga kwa go wa Malatswai, mme ba kopa go kgaoganyediwa gore le bone ba bone go itshetsa.Kwa Dimajwe, banni ba ngongoregile ka tsela e e saleng e tshetswe mmu go e baakanya, mokhanselara o ne a solofetsa fa go le gaufi gore e simololowe ka thendara e setse e dule. Mopalamente le ene o ne a supa fa a tshwenyegile thata ka ntlha ya lebaka le le tserweng go baakanya tsela eo.Monana mongwe o kopile puso go romela badirela puso ba maphata a a farologaneng a mananeo a dithuso go etela motse wa bone, go ba rutuntsha ka one ka ba le mo lefifing fela ka mananeo a puso.Modulasetilo wa Mmashoro o ne a ngongorega ka boimana jwa baithuti ba sekole se segolwane sa motse oo, a re batsadi bangwe ba rotloetsa mowa wa boitaolo ka go ba rekisetsa ditagi.Ba Mmashoro ba kopile go fiwa motshine wa bobedi wa go jesa bolase ka kgaolo eo e dirisa o le mongwe fela mme go tlhokega wa bobedi go tsweledisa tiro fa o mongwe o ile merakeng.Mopalamente o ne a kopile ba kompone ya Kalahari Gas e e gaufi le motse wa Mmashoro go tla go tlhalosetsa banni ba motse oo, gore ba bokgakala bo kae le go simolola tiro ya go fetlha gase.Mogolwane wa kompone eo Rre Trevor Corrivan, o tlhalositse fa tiro ya go fetlha gas e sa ntse e le kgakala ka ba sa ntse ba tsweletse ka dipaakanyo.A re se a se solofetsang Batswana ke gore go tlile go thapiwa batho ba bantsi ka ditiro tsa teng di farologane mme di tlhoka go dirwa bosigo le motshegare malatsi otlhe, e bile go tlhoka tlhokomelo e e tseneletseng.Mopalamente o ne a tlhalosetsa banni ba metse eo ka ga ngalo ditiro.O tlhalositse gore itsholelo e ka tswa e ne ya amiwa ke ngalo ditiro e e neg ya diragala mo bosheng.
Dikgang tse di tshwenyang kwa Malatswai[baakanya | edit source]
Mapodisi a Letlhakane a tlhotlhomisa tiragalo e mo go yone monna wa dingwaga tse di masome a mane le botlhano a fitlhetsweng a akgega mo setlhareng a ikaleditse. Mogolwane wa mapodisi a Letlhakane Rre Loeto Ramabokwa, o boleletse lekalana Bopa mo potsolotsong gore monna yoo o bonwe ka Labobedi ke mofeti-ka-tsela yo o neng a ya kwa mabitleng mme a ya go begela mapodisi. Rre Ramabokwa a re ba ne ba ya kwa lefelong la tiragalo, kwa ba fitlhetseng monna yoo a lepeletse mo setlhareng, a ikaleditse ka terata. O boletse fa monna yoo a tlholega kwa motseng wa Malatswai mo kgaolong ya legare, mme go sa itsiwe se se ka tswang se bakile gore a ipolae ka jaana a sa tlogela molaetsa. Rre Ramabokwa o ne a tlhalosa le go re setopo sa gagwe se kwa setsidifatsing kwa kokelong ya Letlhakane, se letetse go tlhatlhobiwa ke dingaka. O bile a re go ipolaya ga se yone tharabololo ya mathata a re gagwe le gape ba gakolola batho gore fa ba na le mathata ba kope thuso mo batsading, bommaboipelego le baruti.
Dipadi tse dingwe.[baakanya | edit source]
Coordinates: 21°51′29″S 26°5′12″E / 21.85806°S 26.08667°E


text:
Go neela tiriso ya puo ya ditshwanelo dithata ke gone go bakang kgolo ya tiriso ya puo e mo go bueleleng HIV
Babueledi ba HIV ba mo gae ba simoletse go dirisa puo ya ditshwanelo tsa setho le fa ba buelela tsa botsogo, segolobogolo ka gore ba dumela gore seabe sa puo ya ditshwanelo se maatla, eseng gore ba solofela dingwe diphetogo tsa semolao.
TOPICS: Sub-Saharan Africa, OpenPage
HIV ke bolwetse jo bo sitang e bile jaanong bo pateletsa mekgato e e ikemetseng ka nosi gore e tle ka metlhale e mesha gore e kgone go itepatepanya le dikgwelho. Babueledi ba jaanong ba dirile mo gotweng dilo makwati ka go adima puo le bothegeniki kwa mafapheng le mafelo a a buelelang ka lentswe le le utlwalang, a aname e bile a dirisa metlhale e e faphegileng go buelela botsogo. Babueledi ba HIV ke bone ba gogang kwa pele mo katlolosong ya pueledi ya HIV go tsena mo pueleding ya tsa botsogo, ba remelela thata mo ditshwanelong eseng mo dilong tse di tlwaelesegileng tse di tshwanang le tlhabololo kgotsa botsogo jwa sechaba, go sa kgatlhelesege gore aa ke mo diemong tse eleng gore ditshwanelo di tlhaloganyesega ele dilo tse di tswang gosele e bile di baka tlhakatlhanyo kgotsa jang.
Mo bukeng e ke sa tswang go e kwala , ke itebaganya le Aferika wa sub-Sahara, eleng lefelo le le amilweng thata ke HIV, mme ke botsa gore: ke eng makgotla a a dirang le HIV a tlhalosa dikgang tsa one a dirisa puo ya ditshwanelo tsa setho? Tlhopo e ya bone ba e tlhaloganya jang? Ba akanya seabe sa yone e tla nna se se kae? Karabo ya potso e e ka nna ya hakgamatsa bangwe: tshwetso ya go dirisa ditshwanelo e tlhotlheleditswe ke tumelo ya motho eseng gore ke se seneng se lopiwa ke barotloetsi, e bile ntleng le seabe se se ka nnang teng, ka fa semolaong, ke bomosola jwa go bua ka ditshwanelo tsa motho jo babueledi ba boneng bo le botlhokwa.
Ke sekasekile mekgatlo e e ikemetseng ka nosi ele boferabongwe go tsweng mo mafatsheng a le mane (Ghana, Uganda, Aferika Borwa, Botswana) mo dikarolong tse tharo tsa kgalo ya Aferika sub-Sahara (Bophirima jwa Aferika, Botlhaba jwa Aferika, Borwa jwa Aferika). Kanamo ya mafatshe a e supa makgotla a a ikemetseng ka nosi a a berekelang mo diemong tse di farologanyeng, le mo ditekanyetsong tse di farologanyeng (mo dikgaolong, lefatsheng, mafelo). Go dira tshwantshanyo e tsamaelane, ke tlhopile makgotla a a farologanngwang ke kafa a dirisang ditshwanelo tsa setho ka teng mo puelelong. Ditshekatsheko tse di ikaegile ka dipotsoloso tse 145 tse di tseneletseng tse ke di dirileng le mekgatlo e, le e mengwe e e amanang le tiro ya yone, le go dira dipatlisiso tse di maleba mo ditirong, dipampiri le dipolokelo tsa bobegadikgang.
Le sebakeng sa dingwaga di feta masome a mabedi, barotloetsi ka madi ntse ba galaletsa thulaganyo ya ditshwanelo tsa setho. Tota lefa patlisiso yame e sa ganane le botlhokwa jwa barotloetsi ba ba anameng le lefatshe ka bophara, mme e bontsha gore ditopo tsa morotloetsi di ne di sa rotloetse maitlhopelo a mokgatlo a go dirisa leano la ditshwanelo tsa setho mo go kalokalo. Ditlhopha tse di neng di ammanngwa thata le leano le ga di aka tsa latlhegelwa ke kgatlhego fa di simolola go sa nna bommamoratwa ba barotloetsi, e bile kgatlhego e ene ya seka ya latlhegelwa kgotsa ya oketsegelwa ke serodumo fa thotloetso e fetoga. Mekgatlo e mennye le e metona mo puelelong ya ditshwanelo tsa setho e arologana baroetloetsi. Gape ditlhopha ka bontsi di nale barotloetsi ba le mokawana, mme e bile barotloetsi ba nako e ntsi, ba rotloetsa dingwe ditiro tsa mokgatlo eseng mokgatlo ka bo one. Morotloetsi yo esi ga se gantsi a ka laolela mokgatlo gore o ka tlhopha mofuta ofe wa pueledi.
Mme fela, kgang yame ke gore mekgatlo e tlhopha ditshwanelo tsa setho segolobogolo ka ntlha ya mabaka a a amanang le mokgatlho ka bo one, mme se se bontsha tlhakano ya dintlha tse di utlwalang e bile di le mo tsamaisong. Tse di tshwanetseng go nna teng go dira gore mokgatlo o kgone go tlhopa thulaganyo ya tiriso ya puo ya ditshwanelo di akaretsa go nna teng ga moeteledipele yo o itseng ka ditshwanelo tsa setho, mme eleng gore ditshwanelo ga se dilo tse di tlhagelelang thata mo mananeong a sechaba, mme fela di nne penagare ya thulaganyo e e letlang kamano ya babereki kgapetsakgapetsa. Mo diemong tse eleng gore ditshwanelo tsa setho ga go buiwe ka tsone thata, ditlhopha di kgona go tswelelela pele fela ka gore di nale “bagaka ba ditshwanelo” ba ba nonofileng. Baeteledipele ba go nna jalo ba kgona go sireletsa ngwao ya ditshwanelo mo makgotleng., mme kwa phelelong ba kgone go ngoka badiri ba ba nang, kgotsa ba ba tlang kgatlhegelang go tshwana le baeteledipele ba bone.
Mo ditlhopheng tse di dirisitseng pueledi ya ditshwanelo tsa setho thata, go ne go supagala gore mongwe o dumela thata mo thulaganyong e. batsayakarolo mo potsolotsong le bone ga ntsi ba ne ba tlhalosa tiriso ya bone ya puo ya ditshwanelo tsa setho go ya ka se ba se dumelang-mme gantsigantsi ba fa dikarabo tse di telele e bile di tswa mo boteng jwa dipelo tsa bone ba tlhalosa fa ditshwanelo tsa setho ele pinagare ya serite le bokao jwa bone. Mongwe wa batsayakarolo ba potsolotso o tlhalositse tiriso ya ditshwanelo tsa setho ka lekgotla la gagwe jaana:
Fa di tlotlwa jaana ditshwanelo tsa setho, ga go sepe se se palang. Akere re tshela ka ntlha ya ditshwanelo tsa setho? ….. Go sa kgatlheledege gore ga di utlwalesege go le kae, mme fela o na le ditshwanelo tsa setho tse di tshwanetseng go tlotlwa. Batho ga ba tshwanela go go gataka. Serite sa gago ke yone toro ya gago ……Ka gore serite ke sone tshwanelo ya setho. Go tla le go tshela ga gago ole motho. Ga di seyo, o ile go tsewa o se sepe.
Go nale go tsewa jaaka setlhogo kgotsa leano, ditshwanelo di ne di tlhaloganngwa ele selo se se anameng le lefatshe ka bophara mme di itshegeditse ka tumelo e e nonofileng- e e ka nnang ya tshwantshanngwa le tumelo ya semodimo.
Ke ne ke solofetse gore ditlhopha di tla tlhopha ditshwanelo pele ga mafoko a a dirisiwang ka gore ditshwanelo di gokaganye le tirigatso ya molao ka mokgwa o eleng gore ditlhabololo le botsogo jwa sechaba tsone ga di jalo. Kene ke akantse gore gongwe go tlhopha ditshwanelo tsa setho go ne go itsetsepeletse mo tsholofelong ya go tsiboga ga puso le boikarabelo jwa semolao. Mme fela ka maswabi, batsayakarolo mo potsolotsong ba bonye botlhokwa bogolo jwa ditshwanelo tsa setho ele go fa motho dithata fa a setse a tlhoka thuso ya bongaka. Ba bonye ditshwanelo ele thulaganyo e e fang bao ba ba tshelang le HIV dithata tsa go lopa ditirelo tse di ba lebaganyeng, le go tsenya dikopo ba le mo maemong a a nang le dithata e bile go le maleba, eseng fela go kopa mo go bokoa e bile ka boitlhobogo.
Mongwe wa batsayakarolo mo potsolotsong o tlhalositse phetogo maikutlo e, e areng e patile thulaganyo ya pueledi ka ditshwanelo tsa setho, “mo ditlhaloganyong tsa batho” e tsisa mogopolo wa gore “ba na le tshwanelo ya go lopa tse di botoka.” Batsayakarolo ba nankotse ditopo tse: “Fa o re, ‘Ke tshwanelo yame ya semolao, ngaka. Ga ke tswe fa ke sa alafiwa,’ ka jalo ngaka o tla tlhomamisa gore o bona kalafi […] Ba ka se dire phoso.”.
Le fa nopolo e e dirisitsweng fa godimo e tswa kwa Aferika Borwa, kwa eleng gore ditshwanelo tsa botsogo di akareditswe mo Molaong Motheo, batsayakarolo mo potsolotsong go tswa kwa mafelong a mangwe kwa eleng gore se ga se mo molaong le bone kgang ba e bona fela jaana. Ba bone puo ya ditshwanelo ele selo se se fetolang batho go tsweng mo go nneng baamogedi fela ba tlhokomelo go nna batsayakarolo ba ba bonalang e bile ban ale seabe mo botsogong jwa bone, mme e bile ka go nne ba tsenya letsogo ba na le tshwanelo ya go lopa ditirelo mo pusong.
Patlisisiso e e bontsha gore “ditshwanelo tsa setho” di ka ntsha dipoelo tse di nang le seabe se se botlhokwa mo mafelomg a eleng gore baithuti ka ditshwanelo ga segantsi ba tsenya leitlho mo go one. Mo godimo ga ditiro tse di dirwang ke puso le mafelo a maemo a a kwa godimo jaaka Lekgotla la Dichabachaba le makgotla tshekelo, batho ba tshegeditse ditshwanelo tsa setho mo ditirisanyong tsa bone tsa letsatsi le letsatsi ka ditsela tse di ka rotloetsang matshelo a bone mo go siameng. Patlisisiso e e akanya gore pueledi ya ditshwanelo tsa setho e ama ka tsela e e pharologanyo ka gore e fetola ka fa motho a lebang ka teng dithatamabapi le puso le go letlelela batho go lopa ditirelo ba le mo maemong a a nang le thata. Bao ba ba itseng ka pueledi ya ditshwanelo tsa setho go kaiwa ele bone ka yang go lopa ditirelo tsa tlhokomelo ya botsogo, go itsesiwe ka ditshwanelo tsa bone, go botsa dipotso ka batlisi ba ditirelo tsa tlhokomelo ya botsogo, go ntsha dingongorego ka tiego kgotsa itlhokomoloso ya ditirelo.
Tse di lemogilweng ke patlisiso e di ka nna le seabe mo botsogong jwa sechaba, ka gore ka fa go begwang ka teng gore ditshwanelo tsa setho di ka fetola boitshwaro go tlisa mogopolo wa gore twelo ditshwanelo go remeletswe mo ditshwanelong tsa setho e ka tswa ele selaodi se se siameng mme se itlhokomolositswe.
ABOUT THE AUTHOR
Kristi Heather Kenyon ke mothusa porofesa kwa Unibesiting ya Winnipeg’s Global College, mmatlisisi kwa Centre for the Study of Security and Development, e bile gape ke Moithuti wa CIFAR-Azrieli Global.
This OpenGlobalRights Perspectives article is licensed under a Creative Commons Attribution-NonCommercial 4.0 International License. Photos, images, and logos are excepted from this license, except where noted. Please contact our team for re-publication queries.


text:
Ministry of Defence Justice and Security(MDJS)
Reference: MDJS (C) 1/16/1/II
25th January 2016
SPOT ANNOUNCEMENT
Sechaba se itsisiwe fa Tona ya Itshireletso, Molao le Thokgamo ebile ele Mopalamente wa Bobonong, Motlotlegi Shaw Kgathi a tla buisa diphuthego tsa Kgotla kgwedi ya Hirikgong ele masome mabedi le bohera bobedi go tsena ele masome mabedi le boherabongwe (28th - 29th January 2016) ko mafelong le dinako tse di latelang;
Maikaelelo a phuthego e ke go tsaya megopolo mo sechabeng le go buisanya ka dikgang tse dingwe tse di amang lephata la ga tona le makalana a lone.
Dikgosi, makhanselara le balaodi ba kopiwa go rotloetsa sechaba go tsena di phuthego tse tsa ga tona ka makatanamane le ka dinako tse di beilweng.
Re a leboga
Samma G. Tabudi
…………………………………
FOR/Permanent Secretary
Printable version


text:
YBB
Lefelo la go phaka dikoloi
Lefelo la go phaka dikoloi kwa Yunibesiting ke la mahala mme go na le a mangwe a go phaka a a beetsweng fela baithuti le baeng. Go na le lefelo la go phaka dikoloi, dithuthutu le dibaesekele mme a tshwailwe sentle. Go bona mafelo a go phaka mo khamphaseng nngwe le nngwe, tsweetswee leba dimmepe tsa khamphase ya Mafikeng, ya Potchefstroom le ya Khutlotharo ya Lekwa.
Tsweetswee ela tlhoko gore YBB e rotloetsa baithuti ba ba nnang mo khamphaseng go se dirise dikoloi tsa bone fa ba ya diphaposing tsa go ithuta. Baithuti le baeng le bone ba kopiwa ka bopelonomi gore ba se ka ba phaka fa go phakang badiri ba YBB gone.
Fa o phaka kgotsa o kgweetsa mo YBB, tsweetswee gakologelwa go:
• ela tlhoko tekanyetsolobelo lwa go kgweetsa le disaene tsa pharakano.
• Phaka fela mo mafelong a a tshwailweng - e seng mo go sa phakweng gone, ditsela tsa ditirelo, fa go kgweediwang gone, fa botsenong jwa dikago kgotsa mo mafelong a a nang le tlhaga.
• Tlhagisa karataboitshupo ya gago fa o na le yone
Yunibesiti e na le tshwanelo ya go duedisa motho ope yo o tlolang dikaelo tseno tuediso-kotlhao.
Fa o etela Khamphase ya Khutlotharo ya Lekwa, gakologelwa gore e mo lefelong le le itsegeng thata le le nang le diphologolo tsa naga: kgweetsa ka iketlo mme o sireletsa diphologolo tsa rona tse ditlhaga.
Go tla ka diphologotswana tsa kwa gae ga go a letlelelwa.


text:
MELAO YA TIROSENTLE LE TOKOMANE YA DITSHWANELO TSA TIRELO
MWEB e dumalana le Melao ya Tirosentle e e tlhomang seemo se se seng kwa godmo sa tsamaiso se MWEB e ikaelelang go se latela mo go direleng badirisi ba yone.
MWEB e rulagantse Melao ya Tirosentle go ya ka dikaelo gammogo le ditekanyetso tse di seng kwa godimo thata tsa ditokomane tsa baduelela-tiriso tse di tlhomilweng ke ba Independent Communications Authority of South Africa (“Balaodi”) mo Kitsisong ya 1740 ya 2007 e e gatisitsweng mo Government Gazette No 30553 ya letlha la 7 Morule 2007 le mo Kitsisong ya 272 ya 2008 e e gatisitsweng mo go Government Gazette No 30792 ya letlha la 25 February 2008, ka go latelana.
1. Dintlhakgolo tsa Boikemisetso
MWEB e tla:-
1.1 dira ka tsela e e siameng, e e utlwalang e e bontshang boikarabelo mo ditirisanong tsa yone tsotlhe le baduelela-tiriso ya le bao ba ka nnang ba nna baduelela-tiriso ya bone;
1.2 tlhomamisa gore ditirelo tsotlhe le didirwa di tsamaisana le ditlhaloso tse di mo laesenseng ya MWEB le mo melaong le melawana e e maleba;
1.3 ga e na go tlhaola ka tsela e e sa siamang kgatlhong le baduelela-tiriso kgotsa gareng ba baduelela-tiriso le ba ba ka nnang ba nna baduelela-tiriso ya bone malebana le ka lotso, bong, bogolo ka dingwaga, bodumedi, tumelo, bogole, letso kgotsa tlhopho ya mofuta wa thobalano;
1.4 bontsha maitseo a a kwa godimo le tlhokomelo fa ba dirisana le baduelela-tiriso ya bone;
1.5 naya baduelela-tiriso le ba ba ka nnang ba nna baduelela-tiriso tshedimosetso malebana le ditirelo le ditlhotlhwa;
1.6 fa e kopiwa e naya baduelela-tiriso ba yone le ba ba ka nnang ba nna baduelela-tiriso kaelo malebana le ditlhoko tsa baedirisi ba yone;
1.7 boloka tshedimosetso ya baduelela-tiriso ya bone e le khupamarama; le go
1.8 gakolola baduelela-tiriso ya bone gore ba romele ngongora ya bone go Balaodi, fa MWEB e reteletswe ke go baakanya ngongorego ka tsela e e kgotsaofatsang moduelela-tiriso.
2. Ditshwanelo tsa baedirisi
Ditshwanelo tsa gago malebana le ditirelo tse MWEB e di nayang di akaretsa (ntle le tekanyo) tshwanelo ya go:
2.1 newa tirelo e e tlhokegang ntle le go tshwarwa ka go tlhaolwa;
2.2 tlhopha moneitirelo yo o mo ikgethetseng;
2.3 amogela khopi eno ya Melao ya Tirosentle le Tokomane ya Ditshwanelo tsa Tirelo ka Seesemane le ka e le 1 (nngwe) ya dipuo tse dingwe tsa semolao go ya ka tshwetso ya MWEB;
2.4 kgona go bona le go sekaseka direkoto le tshedimosetso e e mo go MWEB;
2.5 tshireletso ya tshedimosetso kaga gago ka namana, e e akaretsang tshwanelo ya gore tshedimosetso kaga gago ka namana e seka ya rekisediwa badirimmogo ba karolo ya boraro ntle le tetlelelo ya gago;
2.6 bolela ngongora; le
2.7 paakanyo ya yone.
3. Neo ya Tshedimosetso
3.1 Tshedimosetso malebana le ditirelo tse dintsi, didirwa le ngatana ya didirisiwa tse di abiwang, ditekanyetso tsa ditefiso, dituedisiwa le dituelo tse di tsamaisanang le ditirelo tsa MWEB, didirwa le dingatana tsa didirisiwa gammogo le melawana le maemo a a maleba go MWEB, didirwa le dingatana tsa didirisiwa, pholisi ya bosephiri le khupamarama ya MWEB, pholisi ya tuelo ya MWEB le ditsela tsa go ikgolaganya tse di maleba tse di leng teng:
3.1.1 mo tsebeng ya rona mo inthaneteng ya www.mweb.co.za;
3.1.2 tlase ga “Dikitsiso tsa Semolao” mo tsebeng ya rona mo inthaneteng:
3.1.3 mo diforomong tsa rona tsa boikopelo tse go tlhokegang gore di tladiwe go amogela tirelo; le
3.1.4 mo dikanamisong le ditsela tse di simololwang tsa thekiso.
3.2 Ditsamaiso tsa go dirisana le tshupomolato le dingongorego di mo Molawaneng o.
3.3 Re tla go naya tshupomolato ya tlhatlhamano ya molato kgotsa nanetheko fa o e kopa.
3.4 Kopo ya gago ya tirelo kgotsa sedirwa e ka tswa e ikaegile ka tshupiso ya sekoloto kgotsa tsamaiso ya tshekatsheko ya bodiphatsa. Seno se raya gore MWEB e ka nna ya kopa le go amogela Tshedimosetso ya gago ya Khupamarama, Tshedimoseto ya Sekoloto sa Badirisi le Tshedimosetso e e Laetsweng (jaaka e tlhalositswe mo go National Credit Act, 2005) ("Tshedimosetso ya Tshekatsheko") go tswa go biro ya dikoloto gore go dirwe tlhatlhobo ya bokgoni jwa ditšhelete, go bona gore a o tla kgona go duela go ya ka tumalanong e e rulaganyeditsweng.
3.5 MWEB e na le tshwanelo ya go dira tlhatlhobo ya bokgoni jwa go duela tšhelete fa o dira kopa ya tirelo/sedirwa le ngatana ya didirisiwa.
4. Maemo a a seng kwa godimo a tirelo e e newang ke MWEB
4.1 MWEB e tla leka go atlega ka selekanyo sa 100% fa e diragatsa kopo ya gago ya tirelo.
4.2 MWEB e tla araba mogala ope o o leleditsweng kwa lefelong la MWEB la go batla thuso.
4.3 Lefelo la rona la Tlhokomelo ya Neteweke ya Ditlhaeletsano tsa Inthanete le dira diura di le 24 (masome a mabaedi le bone), malatsi a le 7 (supa) mo bekeng.
4.4 Mo godimo ga Lefelo la rona la Tlhokomelo ya Neteweke la Tlhaeletsano ka Inthanete, MWEB e tsamaisa lefelo la tirelo ya badirisi la baidri ba ba tlhoafetseng go amogela le go araba dipotso tsa baduelela-tiriso le mathata a tirelo.
5. Tsamaiso ya go Dirisana le Dingongorego tsa Tshupomolato
5.1 O kopiwa go lebisa ngongorego ya gago ya tshupamolato go complaints@mweb.co.za. Go tlhokwa gore ngongorego e bo e patilwe ke tse di latelang:
5.1.1 khopi ya tshupamolato e go buiwang ka yone kgotsa dintlha tsa yone, ka sekai, nomoro ya akhaonto;
5.1.2 lebaka la go sa utlwane;
5.1.3 madi a go sa utlwanweng ka one; le
5.1.4 tshedimosetso e e tshegetsang seo kgotsa ditokomane, fa di le teng.
5.2 MWEB e tla dira boikaelelo malebana le ngongorego ya tshupamolato le go itsise tshwetso ya yone mo malatsing a le lesome le bone (14) a beke fa ba sena go amogela ngongorego ya gago.
5.3 O ka nna wa kopana le Balaodi go rarabolola go sa utlwane, fa o sa
kgotsofalela phelelo ya go sa utlwane jaaka e go ya ka tshwetso ya MWEB.
5.4 Go sa utlwane go tla romelwa go Complaints and Compliance Committee of the Authority go ya ka karolo ya 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana 5.4.
6. Go dirisana le dingongorego, tharabololo le dikgato tsa go baakanya
6.1 Dingongorego tsotlhe ntle le dingongorego tsa tshupomolato di tshwanetse go romelwa go MWEB mme MWEB e tla dirsana le tsone go ya ka seo se newang ke molawana o wa 6.
6.2 O tlhokiwa gore o re neye tshono ya go baakanya ngongorego pele ga o bua le Balaodi.
6.3 O kopiwa go lebisa ngongorego ya gago go complaints@mweb.co.za . Ngongorego ya gago e tshwanetse go akaretsa tse di latelang:
6.3.1 leina la gago le sefane;
6.3.2 nomoro ya akhaonto ya gago;
6.3.3 letlha le ngongorego ya gago e nnileng teng ka lone; le
6.3.4 tlhaloso e khutshwane ya se se bakileng gore ngongorego e nne teng.
6.4 MWEB e tla go itsise fa e sena go amogela ngongorego mo malatsing a 3 (mararo) a beke morago ga foo.
6.5 MWEB e tla baakanya ngongorego ya gago ka lekwalo mo malatsing a a 14 (lesome le bone) a tiro morago ga go le amogela, kgotsa nako ya boleele jo re ka bo dumalanang tlase ga mabaka a mo go one tharabololo ya ngongorego ka sekai e leng mo diatleng tsa motlamedi kgotsa motlamedi wa inthanete wa boraro (mme go na le ditekanyetso).
6.6 O ka nna wa kopana le Balaodi go rarabolola go sa utlwane, fa o sa kgotsofalela phelelo ya go sa utlwane jaaka e go ya ka tshwetso ya MWEB.
6.7 Go sa utlwane go tla lebisiwa go Complaints and Compliance Committee of the Authority go ya ka karolo 17 (H) ya ICASA Act fa go sa utlwane go sa rarabololwa ke Balaodi ka bobone jaaka go lebeletswe go ya ka molawana wa 6.5.


text:
A naa TUT etla okaoka pele ga makgaolakgang? Tshotlhe di rulagantswe go leba fa TUT etla kgona go phumula madimabe a ngwaga wa 2015. TUT ene ya latlhegelwa ke sejana sa Varsity Cup sa 2015 fa ene e tadimolwa ke UWC 2-1 kwa Motse Kapa lefa ene ele bone bommamoratwa ba ngwagoola. Feela jaanong go lebega fa se se emeng magareng ga TUT le phenyo, ele feela batshamike ba setlhopa.
Go matshwenedi gore UJ le yone e fitlhelletse makgaolakgang a monongwaga mmogo le TUT, feela dipalopalo di supa fa TUT ele bone bommamoratwa go ka fenya sejana sa monongwaga. Feela motshameko was kgwele ya dinao o tletse dimakatso mme sengwe sengwe se ka direga ka motsi wa tshameko.
Re go fatlholla ka mabaka ale tlhano a tlhalosang goreng TUT etla tshela TUT ka thupa…
Go tshameka kwa gae go mosola thata
Lebala la TUT ke lona le le ba siametseng go gaisa otlhe monageng yotlhe.
Baemanokeng ba setlhopa ba matlhatlhaga mme seno se tshosetsa bao ba tshamekang kgatlhanong le setlhopa sa bone.
Mme ebile difela tsa baemanokeng di rotleetsa batshamike go berekella phenyo. Mosetlheng seno, TUT e dirile bontle fa e tshamekela kwa gae mme baemanokeng ba tla ba rotloetsa go dira botoka go gaisa ngwagoola.
TUT ga e tlhole e batla go tsewa botsatsa ke baagisana ba bone, UP-Tuks
UP-Tuks e fentse sejana seno ga bedi. Feela TUT ga ise ese bone kana go se tsholetsa.
Mme gaba rate ga bantse ba gopodiwa gore baagisana ba bone ba setse ba se fentse gabedi mme ebile ke bone setlhopa se se boneng phenyo go gaaisa botlhe mo kgaisanong eno.
Fa ba ka fenya sejana sa Varsity Cup, seo se tla nna bokhutlo jo bontle ba setlha sa bone mme kagore yalo, sejana se tla be se boela kwa Tshwane.
Go latlhegelwa ke makgaolakgang gabedi ka tatellano ga se se ba selakatsang
Setlhopa sa TUT se tla robega dipelo fa ba ka latlhegellwa ke sejana seno gabedi moditlheng tse pedi di salane morago. Mme go banala fa ba ka se dumelle seno go diragala. Ba lebega fa ba ikemiseditse go dira bojotlhe go bona phenyo mo kgaisanong eno.
TUT e batla go tswella motseleng ya phenyo feela
TUT ke sone setlhopa sele esi se sa latlhegelwang ke motshameko mo kgaisanong eno mme ba batla go tsholetsa rekoto eno. Go go bonolo go ba fenya mme ba tlile go lwantsha ditlhopa tsotlhe ka sengwe le sengwe se banang naso. Rekodo eno ya monongwaga mo sejaneng seno ke sengwe se se tla ba rotloetswang go gaisa go ka bona phenyo mme ka gore yalo ba tsholetsa sejana sa bone sa ntlha mo historing ya setlhopa.
TUT ga e batla rekoto se sa kgatlhiseng
Setlhopa se se tla latlhegelwang magareng ga TUT le UJ se tla nna santlha go latlhagelwa mo makgaolagannyeng gabedi faeseal kgaisano eno e simollwa.
Mme ga go sepe se se kgatlhisang ka rekoto eo mme TUT eka se lakatsa gonna le yone mo leineng la yone.


text:
Thanolo ya tatlhêgêlô ka Sekgoa
tatlhêgêlô
loss
leina (class 9, bontsi ditatlhêgêlô)
1lossdefeat‘Tatlhêgêlô ya bônê go setlhôpha sele e ne e tlhabisa ditlhong’ — Their loss to that team was humiliating
- itêwa ke setlhôpha mo motshamekong
2to lose someone‘Koloi e ne ya a ša mme ga nna le tatlhêgêlô e e masisi’ — The car burned with serious loss of life
- go swêlwa
3loss‘O nnile le tatlhêgêlô e tona ya moriri ka ntlha ya kankiri’ — She suffered extensive hair loss because of cancer
- phokotsêgo ya sengwe mo mmeleng
Tatlhegelo
Loss
leina
1Loss
Ke nnile le tatlhegelo no kgwebong ya me
I incurred a loss in my business


text:
Twantsho Tshenyetso Setshaba le go Gopela Itsholelo (DCEC)
Tsamaiso Ditirelo
Maikarabelo a lekalana la tsa tsamaiso ditirelo mo lephateng la thibelo tshenyetso setšhaba le itsholelo le itebagantse le tsamaiso ya letsatsi le letsatsi ya lephata. Lekalana le itebagantse le gore bodiredi, dikago, le ,madi di didirisiwa ka mowa wa sennela ruri, di laolwa ka natla, go rotloetsa go kgothatsa tsamaiso ya konokono.
Makalana a Lephata la Tsamaiso Ditirelo
- Tsa bodiredi -le itebagantse le go thapa, go rutuntsha le tlhokomelo ya badiredi.
- Ditirelo - le itebagantse le tsamaiso ya tsatsi le letsatsi ya lephat
- Tsa madi- le dira le tsamaiso ya merero ya madi mo lephateng la thibelo tshenyetso setšhaba le go gopela itsholelo tse di tsweletseng le madi a ditlhabololo.
- Dithoto le bodiredi-le itebagantse le go aba le go tsamaisa sentle dithoto tsa puso.
- Tsa dipalamo -le itebagantse le tsamaiso ya lephata.
- Pabalesego ya dibuka/mekwalo - le itebagantse le go rulaganya le go babalela mekwalo le dikitsiso tse di tsamaisang lephata.
- Lekalana la Ipapatso le Kanamiso .
- Lekalana le le lomaganyang mananeo a HIVAIDS.
- Paakanyo le Pabalelo - le itebagantse le tsamaiso ya paakanyo le pabalelo ya di Ofisi tsa DEC, tsa bonno jwa DCEC, le tsa kago fa go tlhokafala.
Printable version


text:
Motsana wa Tshokatshaa
Tshokotshaa ke motse o o mo kgaolong ya legare mo Botswana. O dikhilomethara tse di masome a boferabobedi mo bophirima jwa motse wa Nata, kwa bokone jwa tsela e e kopanang le ya Nata go ya Maun. Motse o o ne o nale palo ya batho ba le makgolo a mane,masome a botlhano le boferabobedi mo palo bathong ya ngwaga wa 2001 , gape o nale sekolo se se potana.[1]
Contents
Lemang tse di bogadi di gaufi[baakanya | edit source]
Balemi ba kgaolo ya Nhabe ba gakolotswe go lema dipeo tse di bogadi bo gaufi go itepatepanya le seemo sa dipula tse di boutsana tsa lefatshe leno.Go ne go bua molemi wa kgaolo eo, Mme Kgotso Wright a bula semmuso letsatsi la balemi kwa motseng wa Shorobe mo kgaolong ya Nhabe.? A re ke nako ya gore balemi ba lemele go ja le go rekisa gore ba akole maduo a temo ya bone.E rile a bua tebang le moono o o reng Methale e mesha ya temo, twantsho tlala le lehuma, a re fa ba ka lema dijalo tse di tlhabolotsweng, ba tlhagola, ba lwantsha diji mo masimong le go tsenya menontshane ba ka bona thobo e e lekaneng go ba jesa le ba masika ga mmogo le go rekisa gore ba bone madi a go ithusa.Mme Wright a re letsatsi la balemi le rotloetsa gore go nne le kgaisano e e ka rotloetsang go bereka ka tlhoafalo go ntsha dijo tsa tlhwatlhwa ga mmogo le go tokafatsa kgotsa go oketsa thobo.O kopile balemi gore ba tlhoafalele temo gore ba fedise tumelo ya gore temo ga e ntshe maduo a a nametsang jaaka diteemane, diphologolo le tse dingwe.A re puso e phutholotse letsogo go thusa balemi ka mananeo a a tshwanang le?ISPAAD, diterekere go lemela balemi, go ba phakisa menontshane le dipeo tse di tlhabolotsweng, thotloetso go lema ka ditselana le tse dingwe.
E rile a itebaganya le ba lephata la temothuo, a re ba tshwanetse ba ntsha lentswe ka nako ya fa ba kopane le maphata a a tshwanang le la tikologo, diphologolo le bojanala, a a reng a tlaa felela a itsapisa bangwe go lema ka jaana diphologolo di senya thata mo temong.A re fa e ne e se ka tshenyo ya diphologolo temo le yone e ka bo e galalediwa fela jaaka tsone e bile e tsenya madi a a bonalang fela jaaka tsone.? O ba kopile gore ba se ka ba nna ba didimala fa ba kopane mo dipuisanong mme lentswe la bone le utlwale.E rile a latlhela la gagwe, Mme Olebogeng Ramokgalo, yo tiro e neng e tshwaretswe kwa tshimong ya gagwe, a re e re le ntswa a ne a kopana le mathata mangwe jaaka letlhoko la terekere ka nako fela o ne a kgona go lema ka nako.A re temo e tlhoka motho yo o nang le bopelotelele ka jaana e na le dikgwetlho le tiro e ntsi, a re ga e batle ditshwakga ka jaana molemi fa a le setshwakaga ga kgone go tlhagola masimo mme o tlogela dijwalo go hupediwa ke mohero.Fa a ntsha la gagwe Rre Forembi Forembi, molemi wa masimo a Matsaodi o ne a re ene o dirisa koloi ya gagwe ya Hilux 4x4 go lema tshimo ya gagwe ya diekere tse lesome mme a re o bona go le botoka go na le go hira terekere ka a re o dirisa madi a a kana ka P3 000 fela.A re fa a lemile sentle o kgona go ja a bo a rekisa mme a bone madi a a fetang a a a dirisitseng mo temong, a tlhalosa fa ene a ise a kopane le mathata ape fela, fa e se gore tiro ya teng e tlhoka bopelotelele le lorato.
Kgosi o akgolelwa tiro e ntle[baakanya | edit source]
Mothusa Tona wa Dikgaolo Mme Botlogile Tshireletso o galaleditse Kgosi ya motse wa Tsokotshaa mo kgaolong potlana ya Nhabe go bo a gagamaditse kobamelo ya dinako tsa taolo ya thekiso ya majalwa a masesane a a dirwang mo malwapeng. Mothusa Tona o dirile jalo fa a ne a buwa mo Phuthegong ya kgotla kwa motseng oo mo bekeng e e fetileng, morago ga gore Kgosi Motsamai a mmolelele gore go gagamatsa melao ya taolo ya majwalwa ao go buseditse motse wa gagwe maduo ka jaanong batho ba gagwe ba a laolesega, a re le dintwa tse di tshesane di fokotsegile mo motseng.O ne a tlhalosa fa ba bogosi ba na le dithata tsa go laola go nowa ga majalwa a masesane mo metseng e seng fela go tlogelela boikarabelo joo ba molao.A re seemo sa kwa Kutamogoree se a itumedisa ka jaana setshaba sa motse oo le sone se supa fa se ratile Kgato eo. Kwa motseng o o mabapi wa Lepashe, mothusa tona o ne a gakolola Kgosi ya motse, Kgosi Mmoloki Tshabisa go gagamaletsa setoropo barui ba ba lesang leruo la bone le tsena mo masimo a babangwe.A re fa go sa tsewe Kgato ka bofefo, balemi ba tlaa tswa kwa masimo ba iphotlhere mme seo se oketse lehuma.Kgosi Tshabisa o ne a tlhalosetsa mothusa tona gore bontsi ja barui bao ba tseetswe dikgato kwa ntle ga ba se kae fela ba dikgang tsa bone di santseng di le fa pele ga lekgotla.A re seemo sa go tlhagela ga dikgomo mo masimong kwa motseng wa gagwe se bifisiwa ke gore terata e e kgaoganyang masimo le mahudiso ga e ise e fele fa e sale e simolola go agiwa, mme tiro ya yone e ntsi ka jalo ga se e e ka kgonegang go fediwa ka lenaneo la Ipelegeng.A re go tlhoka terata eo go dira gore motsamao wa dikgomo o nne bokete go laolesega.
Mothusa Tona o ne a tsamaya mo metseng e supa ya tengnyanateng mo kgaolong potlana ya Tutume go lekodisa banni ba metse eo ka fa puso e ikaelelang go tlhabolola matshelo a bone ka teng, mme a ama dilo di tshwana le go tokafatsa ditlhaeletsanyo le kgokelo ya motlakase kwa metseng eo.Banni ba metse eo ba ne ba amogela mafoko a ga mothusa tona, mme ba re dilo tseo di ka thusa go fokotsa letlhoko la ditiro mo metseng ya bone. Mothusa Tona o tsamaile kwa metseng ya Lepashe, Kutamogoree, Maposa, Manxotae, Sepako, Dzoroga le Tshokatshaa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145416/http://www.cso.gov.bw/html/census/dist54.html. Retrieved 2008-01-06.


text:
Mmareta le Dipuo ene ele lenala le monwana.. fa one o ba lebile o ne o ka ithaya wa re ke mawelana.
Basetsanyana ba ba bedi ba, ba gotse mmogo, ba nna mo lefelong le lengwe. Fa o ya kwa ga bo Dipuo o tswa fa bo Mmareta o gata dikgato fela di se kae. Ba gotse jalo mmogo go tloga boseeng go fitla ba ya kwa sekolong se se golwana. Go senyegile kae? Busa mowa o ntheetse!
Mmareta ke mosetsanya o moswoana, o mosetlhana okare lephutshi la mariga. O katogile moyo go se kae. Sefatlhego sa gagwe ene o kare sa mpopo o le mo thelebisheneng,dilo tsa sesha. Moyebo wa gagwe o ne o thiba letsatsi. Ga ke garela nkare o ne a le montle tota. Dikgosi di ne di ipoa kgasu faabo go tla go leka le bagolo. Mmagwe a gana a sale a pitike. “Ke batlela ngwanake botshelo jo bo botoka, a ikemelele mo botshelong jwa gagwe, ga nkitla ke mo tlhopela sepe” mmagwe a wetse kgang a gatlhile tuku. “A le santse le le fa?!” a botsa magosi. O ne a sa tshabe gore kgosi e tla mo ntsha ka motse?, nyaa fa o e tshwara ka fa bogaleng le ga e ka go kgaola menwana ga ona sepe.
Mareta le Dipuo ba ne ba iphelela ba le babedi fela, o ne o ka se bone DIpuo fa gaufi wa tlhoka go gaodisa Mmareta. Botsalano jwa bona ene ele jo bo rokotsang mathe mo balekaneng jwa bona. Fa go iwa sekolong ba patagane, ga go boiwa ba patagane. Batsadi bane ba itumela thata fa ba bona se, bare bana ba bona ga ba kitla ba kgotlhelwa ke bana ba bangwe ba ba sa rutegang go tswa kwa malapeng a bona. Malapa a bone ka bobedi ene ele malapa a tlotlegang ka bane ba itshwere sentle le molao o rutilwe mo lelapeng. Ka ura ya bosupa,phimane, ne ba itse gore ba be ba tshwanetse ba le mo mantlong a bona, Mmila ene ele moila mo go bona.
Fa ba tsena kwa sekolong se se golwana, tshiname e simolola go ba kgatlhegela. Dipuo e ne ele mosetsanyana wa mmele, fa ne ba mmoka ne bare ke mosetsana wa mo Aforika tota, ka re itse gore MaAforika ke bone ba ba nang le matshwaro. Ka mmala a le borokwa, a ratile go nna montshonyana. Dikoti ke tsele marameng, fa pula e ka nela mogo tsona, ditshoswane di ne di ka se kgale foo go tla go ikgalolosa. Meno a gagwe are twaa,fa ane a ke nyeba go le gaufi, o ne o ka thanya letsogo le le matlhong. Basetsana ba, ba ne ba le bantle. Mekgabo ya bo rrabona.
Ka mophato wa bolesome ke fa Dipuo a iponela molekane, ene o ne a dira mophato wa bosome le bonngwe. Molekane wa gagwe o ne a tswa ko lelapeng le le senamg moruto, kwa mmapereko, ngwana,mogolo, ene ele selo se le sengwe fela mo go ena. Ka nako eo, Mmareta ene o ne a sena molekane,Dipuo a phela a mmotsa gore naare o emetseng, karabo e ne e ntse ele ” ke emetse motho yo o maleba”. Go a nne go aya jalo. E ne ese gore Mmareta ga a boniwe. o ne a setse a lapile ngwana wa batho ka mabolediso a tsatsi le letsatsi, ba ipala mabala a kgaka basimanyana.
Lekau la ga Dipuo le ne le tshabega sekolo se sotlhe le dikolo tse di mabapi.Go ne go setse go itsagale fa o nna le Dipuo, ka jalo tshimanyana ene e tshamekela kgakala le ene. Fa ane asa ba boledisi tsatsing leo Dipuo o ne a lapisiwa ke batho ba ba emisang Mmareta mo tseleng, o ne a simolola go itseela kwa tlase. A ipotsa gore a ene ga a boniwe, ne a sa kgone go lemoga gore bothata ke godiate e a nnang le yona e. Leina la gagwe ke Batshwentse.
Batshwentse e ne ele mosimanyana yo o goletseng kwa godimo. A le mafega okare phefo ya borwa. Mmele o le bokete,a ja ditshipi. Mmele o kgatlhisa mo basetsanyaneng ba le bantsi, ka gore fa o ne o tshotse monna wa dikgoka o ne o tshotse konokono. A le letsogo lebokete. O ntenne fa a ne tsholeletsa Dipuo letsogo, ele ka ntlha ya gore mosimanyana mongwe o ne a mo emisitse mo tseleng. Ya nna seo-modiro. E rile fa mmagwe Dipuo a itse ka ga kgolagano ya bone o ne a sa rate leeseng… o kgalemile o paletswe, mme ka a itse fa pelo e ja serati a latlhela toulo. Gongwe Dipuo ne a tshaba gore fa aka mo tlogela o tla wela dingalo, go itse mang?
Fa ba fitlha kwa mophatong wa bosome le bongwe ke fa go tla mosimanyana mongwe a tswa Bokone, Polokwane. O tlile mo ka ntlha ya gore rragwe ba mo fudusitse ka tsa tiro. A itekanetse ka seemo. Bosetlha jwa gagwe ekare jwa motho a tlhapa ka maswi. Ka monna go sa nke gotwe o montle, ene o ne a lebega, o ne oka tlhola o molebile o sa boye. Maitseo a gagwe ane a tlala seatla, ngwano o boikobo, o ka kgona go bona batsadi ba gawe mo go ene. Le bona ba le boikobo, ga fale ga fale e maswi e sa itsale, fa le e itsetse.
Moso mongwe Mmareta a isa dibuka kwa kantorong ya mokgogo, e rile fela a tikologa ka kgoro ke fa dibuka di re phaa! Fa a ntse a di sela o lemoga fa gona le letsogo lengwe le le mothusang, mosetsanyana go lemoga letsogo leo a okaoka go tshosa tlhogo, letsogo la teng le bopegile le le phepa, ke le o kareng le go tshwere wa se eletse le ka go tlogela. Erile go tsosa tlhogo mosetsanyana ke ga okare borekhu bo le mo letsatsing. Mosimanyana ene a tlallwa a sa itse gore a tshware kae a lese kae.
“ke nna… Dumela.. go siame..” mosimanyana a bua a retologa ka iketlo. “Eee… Ke a leboga, o mosa tota” Mmareta a bua a fela mowa. Letsatsi la nna la tsamaya.


text:
Hotele ya kwa maphothophothong a Victoria
Hotele ya kwa maphothophothong a Victoria ke hotele ya ditso kwa maphothophothong a Victoria mo, Zimbabwe. Hotele e e lebaganye le kgoro ya bobedi gape le borogo jwa maphothophotho a Victoriac go tsweng kwa a elelelang teng.
Hotele e e butswe ka ngwaga wa 1904 go fa bapagami ba ba neng ba fetla ka seporo se se neng se sa tswa go agiwa, nngwe ya maano a seporo sa Cape go ya Cairo. Moragonyana e ne ya nna sefetla sa makwalo a BOAC a ditirelo gareng gaSouthampton le Aferika Borwa. Hotele e e santse e kile ya fa baeti ba bogosi boroko mo makgetlhong a mmalwa, ba akaretsa King George VI ka kgwedi ya Moranang ngwaga wa 1947.[1]
Hotele e ntse e ele lefelo la bokopanelo jwa sepoloti. Ka ngwaga wa 1949 Roy Welensky o ne rulaganya bokopano gone koo go bua ka ka tlholo ya Federation of Rhodesia le Nyasaland, gape ka ngwaga wa 1963 bokopano jwa kwa hoteleng e e kwa maphothophothong e ne ya baka kgaogano ya bokopano.
Hotele ke leloko la dihotele tse di eteletseng pele mo dtlhopheng tsa lefatsheng. E laolwa ke kompone ya African Sun Limited.


text:
Motsana wa Hukuntsi
Hukuntsi ke motse o o mo Kgaolong ya Kgalagadi (Kalahari) mo Botswana.
Hukuntsi, a raya "dintlha tse nne",o biditswe ka seemo sa one jaaka nngwe ya metsana e mene mo kgaolong ya yone ya sekaka sa Kgalagadi. O dikhilomethara tse di lekgolo le lesome le bone go tsweng motseng wa Kang, mo tseleng e e tswang Gaborone-Ghanzi. O ka nna le palo ya batho ba le 4,500 (3,807 ka 2001).[1] Bontsi jwa banni ba Hukuntsi ke Bangologa.
Hukuntsi o okametse kgaolwana ya bokone ya Kgalagadi ka go rialo ke motse wa ditirelo tsa puso tsa metsana ya koo. E ntse e le mo Hukuntsi go nale kokelo le kokelwana, dikolo tse tharo gape le sekolo se segolwane se le sengwe. Ditirelo tse di leng teng mo Hukuntsi di akaretsa matlo a go gorogelang baeng, mabentlele a a rekisang dijo tse di apeilweng, lebentlele le le ikemetseng ka nosi, mabentlele a matona a mabedi, mabentlele a a rekisang nama gape le a mangwe.
Seemo sa loapi se a farologana fela thata- bosigo jo bo tsididi gape go fisa motshegare ka paka ya selemo. Tlhagiso ka diphefo tsa kgwedi ya Phatwe.
Contents
Banni ba kopa puso go tsaya sekolo[baakanya | edit source]
Banni ba motse wa Monong kwa kgaolong ya Kgalagadi Bokone ba kopa puso go tsaya maikarabelo a go tsamaisa sekole se sebotlana sa motse oo.Sekole seo mo nakong eno se tsamaisiwa ke ba kereke ya Roma mme se amogela bana botlhe ba ba ka fa tlase ga dingwaga tse thataro.Go ya ka mothusa modulasetilo wa lekgotla la ditlhabololo tsa motse Mme Kedibone Mabotenyana, sekole seo ga se mo seemong se se jesang diwelang ka jaana se le segologolo e bile se tlhaelelwa ke ditlamelo tsa botlhokwa jaaka matlo a borutelo le didirisiwa tsa itloso bodutu.Mme Mabotenyane o supile gape fa tlhaelo ya dijo kwa sekoleng e ba apesitse kobo ka letshoba ka e ama dithuto tsa bana fela thata.A re ka dinako dingwe, bana ba nna malatsi ba sa apeelwe ka jaana go a bo go se na dijo mme ba patalesege go busetsa bana kwa malwapeng.O tsweletse ka go tlhalosa fa sekole se tlhaelelwa gape ke barutabana ba ba rutetsweng tiro, a re mo nakong eno sekole se na le barutabana ba le babedi ba mme e bile ba se na boitseanape bope jo bo tlhokegang mo go ruteng bana. A re lore lo ojwa lo sa le metsi, mme ka jalo go tlhokwa fela thata gore bana ba amogele thuto ya maemo a ntlha ba sa ntse ba le babotlana.
A re o dumela gore fa barutabana ba sekole seo ba ka bona thutuntsho ya maemo a ntlha, ba ka kgona go e fetisetsa mo baneng mme se se tlhabolole seemo sa thuto se se kwa tlase mo kgaolong ya Kgalagadi ka bophara.A re o dumela fa seemo se ka tokafala fela thata fa puso e ka tsaya boikarabelo ba sekole, ka gongwe go ka nna le ditokafalo tsa ditlamelo.E rile a tswa la gagwe, mookamela lenaneo le le tsamaisang sekole seo Rre Moalosi Koti, a tlhalosa fa lenaneo la bone, le ba le tshwaraganetseng le ba kereke ya Roma, le itlamile go thusa puso mo go tlhabololeng seemo sa thuto mo lefatsheng leno. Rre Koti o latotse fa bana ba a tle ba nne malatsi ba se na dijo.O tlhalositse fa ba netefatsa gore go na le dijo tse di lekaneng ka dinako tsotlhe.A re lenaneo le setse le itshupile fa le ntsha maduo a a nametsang fa e sale le nna mo tirisong mo dingwageng tse di fetilen.
Kereke e abela bana dimpho[baakanya | edit source]
Ba kereke ya Evangelical Religious Protestant Unity Church ba ne ba tlisa boitumelo mo baneng ba motse wa Monong ba le masome a matlhono ka go ba abela dimpho tsa malatsi a botsalo jwa morena.Dimpho tseo tse di tswang Smaritans kwa America di kopilwe ke ba lekgotla la sekeresete kwa Hukuntsi,di ne di akaretsa diaparo le dimpopi.Mookamedi wa kereke Rre Kelopile Kebadireng o boletse fa ba lemogile gore letlhoko le le ntsi kwa dikgaolong tse di ko tengnyana teng,mme ka moo ba ne ba itlama go abela motse wa Monong. A re dimpho tse di abelwa ngwana mongwe le mongwe wa dingwaga tse pedi go ya go tse di lesome le bone, e le sesupo sa lerato le boutlwelo botlhoko.
Mme Nkagisang Kazinkize yo le ene e leng morutabana wa sekolo sa tshipi kwa kerekeng e e abang dimpho o lebogetse batsadi ba bana ba motse wa Monong go bo ba nnile le seabe se segolo mo tirong eo, a rotloetsa bana gore ba rapele ba bo ba bale baebele ka nako tsotlhe.E rile fa a ntsha malebo, kgosi Xenke Lesetlhe wa motse wa Monong a re o utlwisiwa botlhoko ke gore ga go na le fa e le kereke mo motseng wa gagwe,mme le fa go ntse jalo a re o kgothatsa morafe go ikitaya ka thupana ba batle lefelo la go rapelela gore diphuthego tse di ba tlholang di ba fitlhele teng e seng go tsenala kereke mo kgotleng.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 23°59′56″S 21°46′48″E / 23.99889°S 21.78000°E


text:
Lekgotla la babereki ba mafelo a baeng le mesepele le bojanala la Botswana
Lekgotla la babereki ba mafelo a go gorogelang baeng, mesepele le bojanala (BHT&TWU) ke {1lekgotla la papadi le le ikgolagantseng le la Botswana Federation of Trade Unions mo Botswana.
Mosola wa Makgotla ka kakaretso[baakanya | edit source]
Temotsho e e dirilwe ke mothusa mookamedi wa lephata la tsa khiro, Rre Jacob Nkala mo phuthegong e ka yone ba neng ba tlhalosetsa babereki ba ba ntseng duelwa ka letsatsi ka tsamaiso ya go ba fetola go nna babereki ba sennelaruri.Rre Nkala o ne a itebagantse le kgang ya go tsena mo peneneng ga babereki ba, a tlhalosa fa puso e ne ya lemoga gore lenaneo la pele la go tsaya madi a karathuthi morago ga dingwaga tse tlhano dingwe le dingwe ga go tswele babereki bangwe mosola ka ba felela ba tlogela tiro ba sa itirela sepe.O ne a tlhalosa fa jaanong molao o moa wa khiro o dirile gore babereki ba puso botlhe ba nne selo se le sengwe fela mo a reng ke gone go dirang gore babereki ba jaanong ba kgone go tsena mo peneneng.
Rre Nkala o ne a rotloetsa babereki go tsena mo peneneng ka madi a bone a karathuti a re go ka ba thusa gore ba tle ba nne le penene e e botoka fa ba setse ba tlogela tiro.Babereki ba ne ba ngongorega ka dituelo ba re di kwa tlase mo ba belaelang gore penene ga e na go ba tswela mosola.Ba ne ba supa gape letshwenyego la go tlhoka go bolelelwa ka mananeo a tiro ka na go bontshiwa dipampiri tsa tiro tse di ba amang.
Ngongorego e nngwe e ba e ntshitseng ke ya go patelediwa go tsaya malatsi a boitapoloso fa ba sena go bereka morago ga dioura tse di beilweng tsa tiro le go sa tsewe sentle ke bagolwane ba bone mo maphateng.Mogolwane wa Manual Workers Union, Rre Otladisa Maswabi, o ne a ba kopa go dirisa lekgotla la bone la babereki go isa dingongorego tsa bone, e seng go leta diphuthego, a re go itshupa gore ga ba tsene diphuthego tsa lekgotla.Rre Maswabi o ba rotloeditse go dira dikomiti tsa lekgotla la babereki mo maphateng a bone a re di ka ba thusa go tsibogela dikgang a rotloetsa ba e seng maloko a lekgotla go ikwadisa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ICTUR et al.,, ed (2005). Trade Unions of the World (6th ed.). London, UK: John Harper Publishing. ISBN 0-9543811-5-7.
- "Trade Unions in Botswana". http://botswana.fes-international.de/Downloads/BFTUCountryReport2003.pdf. Retrieved 2006-03-20. Template:Dead link


text:
Zambia
Zambia ( /ˈzæmbiə/), yo o itsegeng lefatshe ka bophara ka leina la lefathse la Zambia, ke lefatshe le le dikaganyeditsweng ke mafatshe a mangwe. Mafatshe a mabapi ke la Congo mo bokone, Tanzania mo bokone botlhaba, Malawi mo botlhaba, Mozambique, Zimbabwe, Botswana le Namibia mo borwa, le Angola mo bophirima. Toropo kgolo ke Lusaka, e e bonwang kwa borwa bogare jwa lefatshe. Palo tsa batho di kitlanye thata mo toropo kgolong ebong Lusaka mo borwa le kwa kgaolwaneng ya Copperbelt Province go ya bokone bophirima.
Ka kgwedi ya Phalane a tlhola masome a mabedi le bone ngwaga wa 1964, lefatshe le ne la tsaya boipuso jwa lone go tsweng kwa lefatsheng la United Kingdom mme tona Rre Kenneth Kaunda o ne a tswengwa mo stlilong sa botautona.Phutlhego ya Kaunda's socialist United National Independence Party (UNIP) e ne ya tsaya marapo a go busa go tsweng ka ngwaga wa 1964 go ya kwa go wa 1991. Go tsweng ka ngwaga wa 1972 go ya kwa go wa 1991 lefatshe la Zambia e ne e le lefatshe la phutlhego e ngwefela, maikaelelo a se e ne e le go kopanya lefatshe go nna lengwefela ka sekano sa 'Zambia o mongwefela, lefatshe le lengwefela'. Kaunda o ne an fengwa ke Frederick Chiluba wa phuthego ya social-democratic Movement for Multi-Party Democracy ka ngwaga wa 1991,ka yone nako e lefatshe la Zambia le ne la nna le kgolo ya itsholelo ka selekanyo se se kwa godimo[1].
Dipolotiki[baakanya | edit source]
Dipolotiki tsa lefatshe la Zambia ke tsa puso ya batho ka batho,ke gore tautona o itlhophelwa ke batho go ya ka ditlhata le go rata ga bone mme se se raya fa tautona a tlhophilwe o etelela lefatshe le yone khudutlhamaga tota.Tautona wa gompieno ke Rre Sata yo fentseng ditlhopho ngwaga yo o fitileng.E re le fa go ntse jalo seemo sa sepolotiki ga se se jesang diwelang mo nakong ya gompieno ka gore batho ba belaela gore go ka tswa go ile ga nna le maretshwa a tsietso[2].
Puo[baakanya | edit source]
Puo e e buiwang molefatsheng la Zambia ke Sekgowa, se se dirisiwang mo fa go buiwa ka tswa kgwebo le gape se dirisiwa mo dikolong go ruta baithuti. Teme e e buiwang mo mafelong mangwe jaaka toropo ya Lusaka,ke puo ya Nyanja.Le fa go ntse jalo, Bemba le Nyanja di buiwa gantsi kwa ditoropong le mo mafelong a a tlhabologileng jaaka Zambia. Tse dingwe di akaretsa Kaounde, Tonga, Lunda le Luvale, tse g gasiwang ka tsone mo dithulaganyong tsa sesupa ditshwantsho sa Zambia National Broadcasting Corporation (ZNBC).Palo ya dipuo tse di buiwang mo lefatsheng la Zambia di masome a bosupa le bosupa[3].
Seemo sa Bosa[baakanya | edit source]
Lefatshe la Zambia le mo kgaolong ya borwa bogare jwa Aferika ka jalo go nale selemo se se nang le dipula le mogote yo o kwa godimo mme e re mariga go nne le mariga a a boitshegang a ka dipula tse d phataletseng.Seemo se se rotloetsa dilo di tshwana;e temo thuo mme se se godise kgotsa se tlhabolola itsholelo ya lefatshe.


text:
Sepodise sa Botswana (BPS)
Pego ya beke le beke ya sepodise ka tsa borukutlhi gotswa seetebosigo 23 – 29 ka 2008.
Ba sepodise ba tshwere ba belaelwa ba le palonyana mapabi le melato e e farologanyeng ka tsamaiso ee faphegileng e e neng e dira mo Gaborone le tikologo. Ka nako eo, mapodise a ne a emisa, a botsolotsa a bo a phuruphutsha batho ba ba ka nnang dikete tse tharo makgolo a marataro, masome a le tlhano le botlhano. Mo go bone bale makgolo mabedi, masome a robabobedi le bobedi ba ne ba lebisiwa melato e e farologanyeng. Ba dikoloi ba le sekete, makgolo a mararo, masome a matlhano le borataro le bone ba ne ba emisiwa, ba botswa dipotso ba bo ba phuruphutshela mo melatong e e farologanyeng.
Melato e ne e akaretsa mo go emengwe go fitlhelwa ka dithoto tsa bogodu, go fitlhelwa ka ditlhatshana tsa ditagi, go tlola melawana ya ditsela, ya tsa thekiso le dino, modumo le go sa itshwareng sentle.
Mo go tse pedi, ba le barataro ba tshwerwe ba sena go fitlhelwa ka dikoloi tse pedi tse go belaelwang e le tsa bogodu, ha ba supa bone ba tshwaretswe go tshola motokwane ba sena tetla. Mapodise a ne a tshwara gape batho ba le lesome le bosupa ka molato wa go kgweetsa ba sena ditlankana tsa bokgweetsi.
Direkote tse diša tsa beke le beke
Tshoboko ya dikgetsi/ dikotsi
Printable version


text:
Motsaana wa Tobane
Tobane ke motsana oo mo botlhaba jwa lefatshe la Botswana o ka tshwara sekgele se se masome a mabedi go tsweng mo toropong ee epang kopore/nikile ya Selebi-Phikwe. O 21° 57' 0" kwa borwa, 27° 54' 0" kwa botlhaba[1]. Motsana o o nale tsela ya sekonotere e e tswelang ko toropong e. Noka e tona e bidiwang Motloutse e feta ka motsana o kwa ntheng ya bokone botlhaba. Motsana o o nale ditlamelo tse dintsi jaaka metsi aa phepa go tswa letlamong la Shashe, motlakase,kgokelelo ya megala ya letlheka ka ba kompone ya Orange, Bemobile le Mascom. Gape e na le ditirelo tsa megala ya mo ntlong go tsweng kwa kompone ya megala ya Botswana. Go nale kokelwana, sekolo se se botlana le se segolwana. Palo ya batho e ka nna sekete makgolo a ferang bongwe le masome a mabedi le botlhano. [2]
Contents
Komiti ya twantsho borukuthi e abetswe madi[baakanya | edit source]
Komiti ya twantsho borukutlhi ya motse wa Tobane e abetswe P14 000 go tswa mo bathong ba ba farologaneng.Mokwaledi wa komiti eo, Mme Onthusitse Gopolang, o boletse jalo mo phuthegong ya dikomiti tsa twantsho borukutlhi kwa kgotleng ya Tobane ka Laboraro. Bangwe ba ba ntshitseng madi ke Mme le Rre Seamogano Manowe, Rre Mosalagae Sesupeng ene a ntshitse P5 000. Mme Gopolang a re mo teng ga madi a ba dirisitse P9 000 go rekela sekole se sebotlana sa Tobane dibuka di le makgolo a supa. A re sekole seo se dirile sentle mo maduong a lokwalo la bosupa. O tlhalositse fa ba itshegetse seelo sa lesome mo lekgolong sa melato e le meraro jaaka matlhapa le bogodu. O ne a re ka ngwaga wa 2009 go simolola ka kgwedi ya Phalane go fitlha ka Sedimonthole, ba gatisitse melato ya matlhapa e le mebedi e le ya kgotlana ya Manowe, mme e le mebedi e le ya bogodu.Mme Gopolang a re monongwaga ka kgwedi ya Ferikgong go tsena ka ya Mopitlo o ne a supa fa ba sa gatisa sepe ka jalo go supa fa ba dira ka natla go nna le kgatelopele mo go lwantsheng borukutlhi.A re ba lemogile fa bothata bo bakwa ke go oketsega ga madirelo a bojalwa mo motseng a tlatsa ka gore banana ke bone ba ba amegang thata mo bogodung jo.O boletse fa dikgwetlho tse ba kopanang le tsone e le letlhoko la koloi gammogo le mapodisi, ka jalo ga ba kgone go kopana le maloko a a kwa merakeng. Maloko a twantsho borukutlhi a abetswe ditlankana le dimpho tsa go dira sentle ka dikgaolwana ka fa ba dirileng go gaisa tse dingwe.O ne a rotloetsa borre go tsena mo dikomiting tsa twantsho borukutlhi.
A re dikgwetlho tse di teng ke letlhoko la didirisiwa jaaka dikoloi. Rre Manowe o boletse fa ba tshwanetse go nna le mowa wa boithaopo jaaka fa go na le semente bangwe ba ka ithaopa ba dira ditena e le tsela ya go aga ofisi e e tlaa dirisiwang ke ba twantsho borukutlhi.E ne ya re a tswelela a re lefatshe ka bophara kgang ya borukutlhi ke selelo le khuranyo ya meno, mme seemo seo se ka fokotsega ka go ema ka dinao go bo lwantsha. Fa a rola malebo mokhanselara wa Tobane, Rre Leonard Mosweu o ne a re go dira ka natla go lwantsha borukutlhi mo motseng wa bone le fa go se na didirisiwa.
Go nwa go baka malwetsi[baakanya | edit source]
Ngaka ya kokelo ya Selebi Phikwe Dr Mohammad Al-Mamun, o tlhalositse gore fa motho a tlhakanela dikobo le diphologolo go supa gore tlhaloganyo ga e dire sentle.O buile jalo kwa thutopuisanong ya twantsho borukutlhi kwa sekoleng sa Motlhasedi kwa Tobane bosheng.Dr Al-Mamun a re se se bakwa ke mathata a a farologaneng mme se tshwana le fa rre yo motona a tlhakanela dikobo le ngwana yo monnye.O boletse fa borukutlhi bo ka okotsega ka ntlha ya nnotagi.A re nnotagi e borai mo botsogong jwa motho, bogolo jang mo dikarolong tsa mmele jaaka sebete le makgwafo.Ngaka o tlhalositse fa go nwa phetelela go ka lebatsa motho lelwapa.A re bojalwa bo tsenya bokoa mo mmeleng ka bo kgona ditshika dingwe tsa tlhaloganyo kwa pheletsong motho a bo a sa kgone go akanya sentle.O boletse fa go se na mathata a a ka fedisiwang ke go nwa majalwa, ka jalo ba lese go tshabela mathata mo go jone.O supile matshweneyego a gore banana le bone ba tswa mo tseleng ba inaakanye le majalwa.O ne a rotloetsa bana ba dikole go tsena mo mekgatlhong e e ka ba itsang go wela mo diphatseng a ba gakolola go kopa dikgakololo kwa bathong ba ba tshwanang le ba boipelego, dingaka le baoki.
Dr Al-Mamun o tlhalositse fa nnotagi e na le seabe mo go anameng ga malwetse a tshwana le HIV/AIDS ka batho ba felela ba tlhakanela dikobo ba sa dirise dikausu gape a tlatsa ka gore go borai thata fa motho a na le bakapelo ba le bantsi.Mokwaledi wa mopalamente wa Selebi Phikwe botlhaba Rre Amogelang Mojuta, yo o neng a bua mo boemong jwa mopalamente Rre Nonofho Molefhi, o kopile banni ba motse wa Tobane gore ba ikopanye ba tle ba kgone go hema borukhutlhi mo motseng wa bone.O ne ba rotloetsa go kopa dithuso kwa pusong go ba thusa ka koloi mme a bolela fa gape a tlaa bolelela mopalamente fa ba tlhoka koloi.A re komiti ya twantsho borukutlhi ya Tobane e tsweletse ka e kgonne go goroga kwa dikoleng tse dikgolwane le tse dipotlana.E ne ya re ba akgela, batsena thutopuisano eo ba re mathata a a leng teng ke gore fa borre ba betelelwa ga ba buwe.Ntlha e nngwe ke gore bangwe ba tlogela basadi mo malwapeng mme ba betelele diphologolo jaaka ditonki.Ba ne ba bolela gape fa basadi ba ba ithekisang ba re ba beteletswe fa tuelo e pala go tswa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
Coordinates: 21°57′S 27°54′E / 21.950°S 27.900°E
[[Category: Mafelo a a nang le batho ba bantsi mo Botswana]]


text:
Motsana wa Lerala
Lerala ke motse o o mo kgaolong ya legare mo Botswana. Motsana o o dikhilomethara tse di masome a mararo go tsweng kwa nokeng ya Limpopo gape le molelwane wa Zimbabwe gape o ka nna dikhilomethara tse di masome a boferabongwe mo botlhaba jwa motse wa Palapye. Palo ya batho ba Lerala e ne e le 5,747 palo bathong ya ngwaga wa 2001.[1]
Kompone ya kwa lefatsheng la Australia e e bidiwang, DiamonEx Limited, e akanya go bula moepo wa diteemane mo dikhilomethareng tse di lesome le botlhano mo bokone0bophirima jwa motsana wa Lerala. Leina la moepo le le itsegeng ka Martins Drift Diamond Project o tla bulwa ka tshimologo ya ngwaga wa 2008 gape o bo o tlhapa babereki ba le makgolo a mabedi le masome a mararo go ya kwa makgolong a mabedi le masome a boferabongwe go ntsha selekanyo se se akanyediwang sa Template:Convert/carat ngwaga.[2][3] Mo nakong e e fitlileng kompone e e kopanetsweng ya De Beers gape le puso ya Botswana ba ne ba direla fa gare ga ngwaga wa 1998–2001 moepo wa tshimolodiso wa diteemane gone kwa lefelong leo.[4]
Contents
Setshaba se kutlwelobotlhoko ka 2016[baakanya | edit source]
Mokgatlho wa Royal Family Culture and Charity o abetse banni bangwe ba ba neng ba wetswe ke seru sa dipula tse di ileng tsa senya kwa motseng wa Maunatlala. Moeteledipele wa mokgatlho o, Rre Joseph Thakgathi, a re mokgatlho wa gagwe o itlamile go tswelela o abela malwapa a a tlhokang.A re Keresemose ke letsatsi le malwapa a a tlaa bong a kopane, mme a bone go tshwanetse gore malwapa a a tlhokang le one a nne le dijo le diaparo.Mokgatlho oo, o abetse malwapa a mabedi kwa Maunatlala dijo le diaparo ga mmogo le dingata tse di lesome tsa bojang gore ba kgone ba rulele matlo a bone a a ileng a rutlulolwa ke dipula le diphefo kgwedi e e fetileng.Rre Thakgathi a re ba dirile tiro e ba itebagantse le letshego la tebelopele ya 2016 la tshaba e e kutlwelobotlhoko, e e babalelang. Mokgatlho oo itebagantse gape le go tlhabolola ngwao ka go rotloetsa mmino wa Setswana, le poko.
Fa a tswa la gagwe, monni wa motse o, Mme Salome Lesole, yo le ene a nnileng le seabe mo go abeleng malwapa ao, o rotloeditse banni ba Maunatlala go nna le pelotlhomogi mo batlhoking. A re kutlwelobotlhoko e e tshwanetse go supiwa ke bone pele, e seng batho ba ba tswang kwa ntle. A re puso e sa ntse e le mo lesekereng la tlhaelo ya madi mme a kopa banni ba motse o go thusa go agela batlhoki.Kgosi wa motse oo, Kgosi Phopho Mapena, le ene o lebogetse mokgatlho oo ka go thusa malwapa ao ka dijo le diaparo. A re go a lebosega go bona banana ba tswa kgakala batla go supa kutlwelobotlhoko mo banning ba Maunatlala, bogolo jang ba ba ileng ba amiwa ke dibetso tsa tlholego
Batswapong ba ipelela letsatsi la ngwao[baakanya | edit source]
Ka Matlhatso, Batswapong ba ne ba tshologetse kwa motseng wa Sefhare go ipelela ngwao ya bone.Letsatsi leo, le le le tshwarwang ngwaga le ngwaga, le ne le eteletswe pele ke mokgatlho wa Lentswe la Batswapong, o o itebagantseng le go rotloetsa ngwao le puo ya Setswapong.Fa a buisa Batswapong ka letsatsi leo, tona wa dipagamo le ditlhaeletsano, Rre Frank Ramsden a re go botlhokwa gore merafe e ipelele dingwao tsa yone.A re le fa ditso tsa merafe bontsi di kwadilwe, go botlhokwa go ipelela ngwao go ruta dikokomane le go di tsweledisa.A re merafe ya lefatshe leno e tshwanetse go itumelela popagano ka gore mo mafatsheng a mangwe semorafe ke sone se se tlang pele mme se tsale dikhuduego le dintwa.Tona Ramsden a re mo lefatsheng leno, le fa merafe e farologana ga go paledise gore merafe e kopane ka mekgwa epe.O akgotswe morafe wa Batswapong, a re se ba se dirang ke sone se puso e se rotloetsang gore morafe mongwe le mongwe o tshegetse ngwao le teme ya one, a re ke sone se puso e ileng ya tlhoma lephata la banana, metshameko le ngwao.
Rre Ramsden a re go a itumedisa go bona merafe e e farologaneng e eme ka dinao go supa le go akola se ba leng sone, a re letsatsi le le lone le supa ka fa morafe wa Batswapong o ratang e bile o ipelela se o leng sone.A re kgaolo ya Tswapong ke nngwe ya mafelo a a humileng tlholego jaaka mantswe a a nang le metswedi ya metsi a monate jaaka Sefhare, Goo-Moremi le Borotsi, a tlatsa ka gore Tswapong ke lefelo le lentle le le kgatlhisang ka mantswe a lone.Fa a tswa la gagwe, moemedi wa kgaolo ya Letswapo kwa ntlong ya dikgosi, Kgosi Sello Moroka o akgoletse lekgotla la Lentswe la Batswapong go kopanya morafe wa Batswapong.A re se se supa fa Batswapong ba itemogile bogolo jang ka ngwao ya bone.Le fa go ntse jalo a re ngwao e a fetoga, e amiwe ke ditlhabololo mme a kopa Batswapong go tswelela ba tshwere ngwao ya bone gore e se ka ya ba latlhegela.A re ngwao ke yone e kgaphang batho mo ditseleng tse di sa siamang, mme fa morafe o sa ntse o tshwere ngwao, o ka tila go tsena mo ditseleng tse di sa siamang.
Kgosi ya motse wa Sefhare, Kgosi Oteng Suping, o ne a tlhalosetsa morafe ka botshelo jwa Batswapong, a re Batswapong ba tswa kgakala e le balemi bogolo jang ka dipula di ne di na thata.O tlhalositse gape ka dijo tse di neng di jewa jaaka bogobe jwa lerotse, le diletso tse di neng di letswa ka nako eo.Letsatsi le le ne le ketekiwa ka dipina le maboko, mmogo le go etela mengwe ya metswedi e nnang e ela metsi.
Banana ba Tswapong ba amogela mogopolo[baakanya | edit source]
Banana ba Tswapong Bokone ba amogetse mogopolo wa gore go okediwe dingwaga tsa banana go tswa mo go masome mabedi le boferabongwe go ya kwa go masome mararo le botlhano.Ba akgotse mopalamente wa Tswapong Bokone Rre Prince Maele, mo diphuthegong tsa kgotla kwa metseng ya Lerala, Ratholo, Majwaneng le Manaledi, ba re dingwaga tse masome mabedi le boferabongwe di dinnye e bile di goroga ka nako e ba sa ntseng ba ise ba tlhaloganye dilo ka bontsi.Ba re ba ntse ba sa kgone go inaakanya le mananeo a puso a tshwana le la madi a banana a ba thusiwang ka one go ipulela dikgwebo.Bontsi jwa banana ba tlhalositse fa dikopo tsa bone di sa kgona go atlega ka ntlha ya dingwaga, ba re ba tsile go ititaya ka thupana gore ba kgone go akola lenaneo le.Fa mopalamente Rre Prince Maele a ba baya pele tse di builweng kwa palamenteng e e fetileng, o ne a ba tlhalosetsa gore molao o o iteetswe legofi ke palamente, a re e bile o tlaa bewa monwana ka kgwedi ya Phukwi.A re banana ka bontsi mo kgaolong ya gagwe ba ntse ba lela ka kgang e, ya gore dingwaga di okediwe gore ba kgone go akola lenaneo la madi a banana.
Le fa go ntse jalo, a re o sa ntse a tshwenyega ka banana ba kgaolo ya Tswapong bokone ka gore ba maoto a tshupa go tsenya dikopo go ipulela dikgwebo tse di tlaa ba thusang go itlhamela ditiro go inamola lehuma.O kopile batsadi go mo thusa seemo se ka go bua le banana kwa malwapeng, a re go a swabisa go bona banana ba ba ka bong ba tsholetsa kgaolo e, e le bone ba ba nnang fela mo bojalweng le mo borukutlhing. Rre Maele o kgothaditse banana go bula dikgwebo gongwe le gongwe kwa Tswapong, a re ba se ka ba ikganelela fela mo metseng e ba tlholegang mo go yone, a re ke gone mo go dirang gore dikopo tsa bone di se ka tsa atlega ka gore bontsi jwa bone ba batla go dira dikgwebo tse di tshwanang mo lefelong le le lengwe.Le fa banana bangwe ba ne ba kopa gore madi a ba thusiwang ka one a P100 000 a okediwe, Rre Maele a re go thata gore madi a okediwe ntswa banana ba sa ntse ba sa kgatlhegele go a tsaya.Le fa go ntse jalo, Rre Maele o lebogetse banana ba ba kgonneng go ipulela dikgwebo ka madi a banana go tshwara ka thata gore dikgwebo tsa bone di se ka tsa phuphama.O ba kopile go thusa ba bangwe ba ba sa ntseng ba palelwa ke go tlatsa difomo gore le bone ba kgone ba ipulele dikgwebo tse di tlaa thusang go tlhabolola kgaolo ya Tswapong bokone.
Dikgoge tsa kwa ntle[baakanya | edit source]
Botswana Bobonong Selebe Phikwe
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145441/http://www.cso.gov.bw/html/census/dist50.html. Retrieved 2008-01-20.
- ↑ "Diamonex Limited Acquires Kimberlite Pipes In USA". ABN Newswire. http://www.abnnewswire.net/press/en/44155/DIAMONEX-LIMITED.html. Retrieved 2008-01-20.
- ↑ Modikwa, Onalenna (2006-05-22). "Production To Begin On Martins Drift Next Year". Mmegi Business Week. http://www.mmegi.bw/2006/May/Monday22/236196382442.html. Retrieved 2008-01-21.
- ↑ "Lerala mine closes". Botswana Press Agency (BOPA). http://www.gov.bw/cgi-bin/news.cgi?d=20011210&i=Lerala_mine_closes. Retrieved 2008-01-20. Template:Dead link
Template:Botswana largest cities
Coordinates: 22°46′49″S 27°46′37″E / 22.78028°S 27.77694°E


text:
Kereke (Dikago)
Kago ya kereke, gantsi e bidiwa kereke ke kago e dirisiwang mo ditirelong tsa sedumedi, bogolo thata thapelo le go rorisa modimo. Kereke ke lefoko le ka puo ya dikago le dirisiwang ke Bakeresete go raya kago epe hela ya sedumedi le ha di ka tswa di dirisiwa ke ditumelo tse eseng tsa sekeresete[1] Ka mokgwa wa dikago wa sekeresete, kereke gantsi e agiwa ka tsela e dirang gore e sale e lebega jaaka sefaapano. e nna le boleele jo eleng bontlha bongwe ja sefaapano mme makopano a sefaapano e nne gone mo etla bong ele serala.
See also[baakanya | edit source]
References[baakanya | edit source]
- ↑ Use of the term "The Manichaean Church", Encyclopedia Britannica